open-index/open-wikipedia-markdown huggingface dataset:
ద్రోణ (2009 సినిమా)

**ద్రోణ** 2009, ఫిబ్రవరి 20న విడుదలైన తెలుగు చలనచిత్రం. జె. కరుణ్ కుమార్ దర్శకత్వం వహించిన ఈ చిత్రంలో నితిన్, ప్రియమణి నటించగా, అనూప్ రూబెన్స్ సంగీతం అందించాడు. ఈ చిత్రం *సర్ఫిరా-ది పవర్ మాన్* పేరుతో హిందీలోకి, *ద్రోణ* పేరుతో మలయాళంలోకి అనువాదం చేయబడింది.

## కథ

## నటవర్గం
* నితిన్ (ద్రోణ)
* ప్రియమణి (ఇందు)
* ముకేష్ రిషి (ద్రోణ తండ్రి)
* సీత (ద్రోణ తల్లి)
* కెల్లీ డార్జ్
* సునీల్
* రఘుబాబు
* డా. శివప్రసాద్
* రాఖీ సావంత్ (సయ్యారే సయ్యా పాట)

## సాంకేతికవర్గం
* దర్శకత్వం: జె. కరుణ్ కుమార్
* నిర్మాత: డి.ఎస్. రావు
* మాటలు: హర్షవర్ధన్ (మాటలు)
* సంగీతం: అనూప్ రూబెన్స్
* ఛాయాగ్రహణం: భూపతి
* కూర్పు: గౌతంరాజు
* పంపిణీదారు: సాయి కృష్ణ ప్రొడక్షన్స్

## పాటలు
అనూప్ రూబెన్స్ సంగీతం అందించిన ఈ చిత్రంలోని పాటలు ఆదిత్యా మ్యూజిక్ ద్వారా విడుదల అయ్యాయి.

## విడుదల - స్పందన
2009, ఫిబ్రవరి 20న విడుదలైన ఈ చిత్రానికి ప్రేక్షకుల నుండి మిశ్రమ స్పందన లభించింది.

## మూలాలు

## ఇతర లంకెలు
* 

వర్గం:2009 తెలుగు సినిమాలు
వర్గం:నితిన్ నటించిన సినిమాలు
వర్గం:సునీల్ నటించిన సినిమాలు
వర్గం:రఘుబాబు నటించిన సినిమాలు
వర్గం:తెలుగు ప్రేమకథా సినిమాలు
అగస్తియార్ జలపాతం

**అగస్తియార్ జలపాతం** తమిళనాడు రాష్ట్రంలోని తిరునల్వేలిలోని పాపనాశనం అనే ప్రాంతంలో ఉంది.

## చరిత్ర
హిందూ పురాణం ప్రకారం, అగస్త్య అనే ముని శివుని దర్శనం కోసం తపస్సు చేసాడు. తన భక్తితో సంతోషించిన శివుడు తన భార్య పార్వతి దేవితో కలిసి దర్శనమిచ్చాడు. అప్పటినుంచి శివుడు ఈ స్థలాన్ని తన నివాసంగా చేసుకుని పాపన్‌సనాథర్ అని పిలిచాడు, ఈ ఆలయానికి సమీపంలో ఉన్న జలపాతానికి అగస్తియార్ పేరు మీదుగా అగస్తియార్ జలపాతం అని వచ్చింది.  ఈ ప్రాంతంలోనే తమీరపారాణి అనే నది ప్రవహిస్తుంది.

మరొక పురాణం ప్రకారం, ఇక్కడ ఉన్న నదిలో ఉరోసమర్ అనే ఋషి పూలను విడిచిపెట్టాడు.  మొదటి పువ్వు ఈ ప్రదేశంలో ఉన్న ఒడ్డుకు చేరుకుంది. ఆ ఒడ్డున ఆలయాన్ని స్థాపించి పూజలు చేసాడు.
## మరిన్ని విశేషాలు
ఈ జలపాతం తమీరపారాణి నదికి చెందిన మొదటి సరస్సు. ఈ జలపాతం దగర్లో కలక్కాడ్ ముందంతురై టైగర్ రిజర్వ్కు ఉండడం వల్ల ఇక్కడికి పులులు సంచరిస్తుంటాయి. ఈ జలపాతం నుంచి ప్రవహించే  జలాలు పాపన్సం హైడ్రో ఎలక్ట్రిక్ ప్రాజెక్ట్ వద్దకు, ఈ ప్రాంతానికి 43.33 మీ నిల్వ సామర్థ్యం కలిగిన పాపనాసం ఆనకట్టకు చేరుకుంటాయి. ఈ జలపాతాన్ని సందర్శకులు 365 రోజులు సందర్శించవచ్చు. ఎందుకంటే నీరు ఆనకట్ట నుండి వస్తుంది కాబట్టి వర్షాకాలం వల్ల నీటి ప్రవాహం పెద్దగా ప్రభావితం ఉండదు.

## మూలాలు

వర్గం:తమిళనాడు జలపాతాలు
వర్గం:తమిళనాడు పర్యాటక ప్రదేశాలు
వర్గం:జలపాతాలు
వర్గం:పర్యాటక ఆకర్షణలు
వర్గం:భారతదేశపు పర్యాటక ప్రదేశాలు
శ్రీనివాస కళ్యాణం (2018 సినిమా)

**శ్రీనివాస కళ్యాణం** 2018లో విడుదలైన తెలుగు చలనచిత్రం. శ్రీ వెంకటేశ్వర క్రియేషన్స్ పతాకంపై దిల్ రాజు నిర్మించిన ఈ సినిమాకు సతీష్ వేగశ్న దర్శకత్వం వహించాడు. నితిన్, రాశీఖన్నా ప్రధాన తారాగణంగా రూపొందిన ఈ సినిమకు మిక్కీ జె.మేయర్ సంగీతాన్నందించాడు.

## కథ
వాసు "నితిన్" ఉమ్మడి కుటుంబానికి చెందిన బాగా చదువుకున్న యువకుడు. అతను శ్రీ (రాశి ఖన్నా) తో ప్రేమలో పడతాడు. అతని ప్రేమ కోసం ఆమె తండ్రి "ప్రకాష్ రాజ్" తో ఎదుర్కొంటాడు. మరోవైపు, శ్రీ తండ్రి ధనవంతుడైన వ్యాపారవేత్త, వివాహం, సంప్రదాయాల యొక్క పాత విధానాలను లాంఛనప్రాయాలను నమ్మరు. మిగిలిన కథ ఏమిటంటే, వాసు తన ప్రేమను ఎలా గెలిపించుని,  శ్రీ తండ్రి మనస్తత్వాన్ని మార్చడం ద్వారా తన వివాహాన్ని సాంప్రదాయక పద్ధతిలో జరిగేలా చేస్తాడు.

## తారాగణం

* నితిన్ శ్రీనివాస్ "వాసు" గా
* రాశి ఖన్నా శ్రీదేవి "శ్రీ" గా
* నందిత శ్వేత పద్మావతి "పద్దు" గా
* రాజేంద్ర ప్రసాద్ రామురాజు, వాసు తండ్రి
* ఆమని సీతు, వాసు తల్లి
* ప్రకాష్ రాజ్ శ్రీ తండ్రి ఆర్.కె. గా
* సీతారా శ్రీ తల్లి లక్ష్మిగా
* జయసుధ వాసు అమ్మమ్మగా
* నరేష్ పద్మావతి తండ్రి రాజుగా
* మామిల్లా శైలాజా ప్రియా పద్మావతి తల్లి శారదగా
* పూనమ్ కౌర్ శ్రీ సోదరి కావ్యగా
* అజయ్ అజయ్, వెడ్డింగ్ ప్లానర్
* ప్రభాస్ శ్రీను సీనుగా
* ప్రవీణ్ ప్రవీణ్, వాసు స్నేహితుడు
* రామన్ వాసు స్నేహితుడు బుజ్జీగా
* సత్యం రాజేష్ రాజేష్, వాసు స్నేహితుడు
* హరి తేజ రాజేష్ భార్య శాంతిగా
* వాసు స్నేహితుడు శేఖర్‌గా ఆర్జే హేమత్
* వాసు స్నేహితుడు ప్రభు గా జోష్ రవి
* వీరేబాబు, సేవకుడిగా మహేష్ అచంత
* వాసు యొక్క పితృ అత్తగా మీనా
* వాసు తాతగా శివ కృష్ణ
* వాసు బంధువుగా ప్రభు
* అన్నపూర్ణ వాసు బంధువుగా
* గిరి బాబు వాసు బంధువుగా
* రజిత వాసు బంధువుగా
* శుభలేఖ సుధాకర్ మంత్రిగా
* శివనారాయణ నరిపెడ్డి   రావుగా
* దువ్వాసి మోహన్ మంత్రి పిఎగా
* దీక్షితులు పూజారిగా
* నమల మూర్తి
* బిజినెస్‌మెన్‌గా అప్పాజీ అంబరీషా దర్భా

## పాటల జాబితా
* కళ్యాణం వైభోగం , రచన: శ్రీమణి, గానం.ఎస్.పి.బాలసుబ్రహ్మణ్యం 
*ఎక్కడ నువ్వుంటే, రచన: శ్రీమణి, గానం ధనుంజయ్
*ఇతడేనా ఇతడేనా, రచన: శ్రీమణి, గానం. శ్రేయా ఘోషల్,శ్రీరామ చంద్ర కోరస్
*మొదలెడదాం , రచన:రామజోగయ్య శాస్త్రి, గానం. సునీత, అనురాగ్ కులకర్ణి 
*సందింగ్  , సంతింగ్, రచన: శ్రీమణి, గానం. అనురాగ్ కులకర్ణి , శ్రావణ భార్గవి
*వినవమ్మా, తూర్పు చుక్కా, రచన: శ్రీమణి, గానం. సునీత ఉపద్రస్ట 
*కళ్యాణం వైబోగం  ,(క్లైమాక్స్ వెర్షన్), రచన: శ్రీమణి, గానం. ఎస్ పి బాలసుబ్రహ్మణ్యం.
*
*

## మూలాలు

వర్గం:2018 తెలుగు సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:జయసుధ నటించిన సినిమాలు
జోడి (2019 సినిమా)

**జోడి** 2019, సెప్టెంబరు 6న విడుదలైన తెలుగు చలనచిత్రం. విశ్వనాథ్ అరిగెల దర్శకత్వం వహించిన ఈ చిత్రంలో ఆది, శ్రద్ధా శ్రీనాథ్, వెన్నెల కిశోర్, గొల్లపూడి మారుతీరావు, సత్య నటించగా, ఫణి కళ్యాణ్ సంగీతం అందించాడు.

## కథ
కపిల్ (ఆది) సాఫ్ట్‌వేర్ కంపెనీలో ఉద్యోగం చేస్తుంటాడు. కపిల్ తండ్రి (నరేష్)కు క్రికెట్ బెట్టింగ్ అంటే పిచ్చి. కాంచనమాల (శ్రద్ధా శ్రీనాథ్)ను చూసిన తొలి చూపులోనే కపిల్ ప్రేమలో పడతాడు. ప్రేమ వ్యవహారం గురించి తెలిసి కాంచనమాట తండ్రి పెళ్ళికి అంగీకరిస్తాడు. అయితే, కపిల్ తండ్రి నరేష్‌ని చూడగానే కాంచనమాల బాబాయ్ (సిజ్టు) పెళ్లికి నిరాకరిస్తాడు. ఆ తరువాత ఏం జరిగిందనేది మిగతా కథ.

## నటవర్గం

* ఆది (కపిల్)
* శ్రద్ధా శ్రీనాథ్ (కాంచనమాల)
* వెన్నెల కిషోర్
* గొల్లపూడి మారుతీరావు
* సితార
* విజయ నరేష్
* సత్య
* సిజ్జు
* స్వప్నిక
* మాధవి
* వర్షిణి సౌందరరాజన్
* ప్రదీప్

## సాంకేతికవర్గం
* కథ, దర్శకత్వం: విశ్వనాథ్ అరిగెల
* నిర్మాత: సాయి వెంకటేష్ గుర్రం, పద్మజ
* మాటలు: త్యాగరాజు
* సంగీతం: ఫణి కళ్యాణ్
* ఛాయాగ్రహణం: ఎస్.వి. విశ్వేశ్వర్
* కూర్పు: రవి మండల
* ఆర్ట్ డైరెక్టర్: వినోద్ వర్మ

## పాటలు
ఈ చిత్రానికి ఫణి కళ్యాణ్ సంగీతం అందించాడు.

## విడుదల - స్పందన
2019, సెప్టెంబరు 6న విడుదలైన ఈ చిత్రానికి విమర్శకుల నుండి నెగిటీవ్ టాక్, ప్రేక్షకుల నుండి అవరేజ్ టాక్ వచ్చింది.

## మూలాలు

## ఇతర లంకెలు
*
నర్తనశాల (2018 సినిమా)

**నర్తనశాల** 2018 లో విడుదలైన తెలుగు చలనచిత్రం.  దర్శకుడిగా శ్రీనివాస్ చక్రవర్తికి ఇది తొలి చిత్రం. ఈ చిత్రాన్ని ఇరా క్రియేషన్స్ బ్యానర్‌లో ఉషా మూల్పూరి  నిర్మించింది. ఇందులో నాగ శౌర్య, కాశ్మీరా పరదేశి యామిని భాస్కర్ ప్రధాన పాత్రల్లో నటించారు.

## కథ
మహిళల కోసం ఆత్మరక్షణ తరగతులు నడుపుతున్న రాధాకృష్ణ ( నాగ శౌర్య ) ఒక అమ్మాయిని ప్రేమిస్తాడు. అతని తండ్రి మరొక అమ్మాయితో పెళ్ళి కుదిర్చినపుడు, అతను ఆ పరిస్థితి నుండి తప్పించుకోవడానికి ఒక అబద్ధం చెబుతాడు. 

## నటీనటులు

* రాధా కృష్ణగా నాగ శౌర్య
* మనసాగా కాశ్మీరా పరదేశి
* సత్యగా యామిని భాస్కర్
* రాధా తండ్రిగా శివాజీ రాజా
* సత్య సోదరుడిగా అజయ్
* సత్య తండ్రిగా జయ ప్రకాష్ రెడ్డి
* సత్య తల్లిగా సుధ
* శౌర్య తల్లిగా  ప్రియ 
* ప్రమాద బాధితురాలిగా సత్యం రాజేష్
* పూజారి కృష్ణుడిగా గుండు సుదర్శన్

## పాటలు

## మూలాలు

వర్గం:2018 తెలుగు సినిమాలు
వర్గం:సుధ నటించిన సినిమాలు
రేణుక కేశరమడు

**రేణుక కేశరమడు** కర్ణాటక కు చెందిన చిత్రాకారిణి, శిల్పి.

## జననం, విద్యాభ్యాసం
ఈమె 1957 లో కర్ణాటక రాష్ట్రంలోని తుమకూరు జిల్లాలోని తుమకూరు నగరానికి సమీపంలో ఉన్న కేసరమడు గ్రామంలో జన్మించింది. ఈమె కర్ణాటక చిత్రకళ పరిషత్ నుండి ఆర్ట్ హిస్టరీలో మాస్టర్ ఆఫ్ ఫైన్ ఆర్ట్స్ (ఎంఎఫ్ఎ), చెన్నైలోని అన్నామలై విశ్వవిద్యాలయం నుండి చరిత్రలో మాస్టర్ ఆఫ్ ఆర్ట్స్ (ఎంఏ), బెంగళూరు విశ్వవిద్యాలయం నుండి బ్యాచిలర్ ఆఫ్ సైన్స్ (బిఎస్సి) విద్యను పూర్తి చేశారు.

## సోలో ఎగ్జిబిషన్
ఈమె భారతదేశంలో తన సోలో ఎగ్జిబిషన్లను గోవా లోని లలిత్ కాలా అకాడమీ, ముంబై లోని బజాజ్ ఆర్ట్ గ్యాలరీ, చెన్నై లోని లలిత్ కాలా అకాడమీ, తుమ్కూర్ లోని కల్ప కుంచా ఆర్ట్ గ్యాలరీ, మైసూర్ లోని చమరాజేంద్ర అకాడమీ ఆఫ్ విజువల్ ఆర్ట్స్, కర్ణాటక చిత్రాల పరిషత్, ఫ్రాంఛైజ్ ది బెంగళూరు, బెంగళూరులోని వెంకటప్ప ఆర్ట్ గ్యాలరీలలో తన సోలో ప్రదర్శలను ప్రదర్శించారు.  ఈమె తన సోలో ఆర్ట్ ప్రదర్శనలను మన భారతదేశంలోనే కాకుండా ఫిన్లాండ్, రొమేనియా లోని బాకులో, హోవింకార్టానోలోని మ్యాగజైన్ గ్యాలరీలో, హౌహో, హమీన్‌లిన్నాలోని తైడెగల్లెరియా రిపస్టస్, హెల్సింకిలోని కైసా ఇంటర్నేషనల్ కల్చరల్ సెంటర్ వంటి గ్యాలరీలు తన సోలో ప్రతిభను ప్రదర్శించారు.

## బృంద ప్రదర్శన
ఈమె తన బృంద ప్రదర్శనలను భారతదేశంలోనే కాకుండా అంతర్జాతీయంగా ఇటలీలోని నాపోలి, మిలానో, టొరినో, కార్సికో, వెర్సెల్లి, స్కాంపియా, రోవెరెటోల వంటి ప్రదేశాల్లో, ఫిన్లాండ్‌లోని కంగసాలా, రెంకో, హోవింకార్టానో, హమీన్లిన్నా, సీనాజోకిలలో వంటి ప్రదేశాల్లో, జకార్తా (ఇండోనేషియా), న్యూయార్క్ (అమెరికా), స్లోవేకియా, సావో పాలో (బ్రెజిల్), శాంటియాగో (స్పెయిన్) ఘనా (పశ్చిమ ఆఫ్రికా) వంటి పలు అంతర్జాతీయ నగరాల్లో తన ప్రదర్శనలను ప్రదర్శించారు. భారతదేశంలో కర్ణాటక చిత్రకళ పరిషత్, ఆర్ట్ హౌజ్, సుస్తి ఆర్ట్ గ్యాలరీ, బెంగళూరు ఆర్ట్ గ్యాలరీ, లక్షనా ఆర్ట్ గ్యాలరీ, బెంగళూరులోని నేషనల్ గ్యాలరీ ఆఫ్ మోడరన్ ఆర్ట్, గుఫా ఆర్ట్ గ్యాలరీ, రాజ్‌పథ్ క్లబ్ గోల్డెన్ హాల్, ఆర్ట్ చాలెట్, కాంటెంపరరీ ఆర్ట్ గ్యాలరీ, అహ్మదాబాద్‌లోని మార్వెల్ ఆర్ట్ గ్యాలరీ, చెన్నైలోని వాల్యూస్ గ్యాలరీ, లలిత్ కాలా అకాడమీ, ఆర్టిస్ట్ సెంటర్, నెహ్రూ ఆర్ట్ సెంటర్, ముంబైలోని మ్యూజియం గ్యాలరీ, ఢిల్లీ లోని ఆర్ట్ మాల్, హైదరాబాద్ లోని శ్రీస్టి ఆర్ట్ గ్యాలరీ వంటి నగరాల్లో తన బృంద చిత్ర ప్రదర్శనను ప్రదర్శించారు..

## పురస్కారాలు
ఈమె జాతీయ స్థాయిలో అనేక పురస్కారాలు గెలుచుకుంది. అందులో

* 1993 లో బెంగళూరులో కర్ణాటక చిత్రకాల పరిషత్ ఆల్ ఇండియా ఆర్ట్ కాంపిటీషన్  పురస్కారం.
* 1987, 1988, 1989 లో ముంబైలోని భారతీయ శిక్షన్ మండల్ ఆల్ ఇండియా ఆర్ట్ కాంపిటీషన్ పురస్కారం
* 1992 లో మైసూర్ నిర్వహించిన ఆల్ ఇండియా ఆర్ట్ కాంపిటీషన్ 
* 2009 లో బీజాపూర్‌లో జరిగిన ఆల్ ఇండియా ఆర్ట్ కాంపిటీషన్ 
* 1994 లో తుమకూరులో ఉత్తమ ఉపాధ్యాయ పురస్కారం
* 1993 లో తుమకూరులో కన్నడ రాజ్యోత్సవ పురస్కారం
* 1999 లో తుమకూరులో రోటరీ క్లబ్ చేత రోటరీ పురస్కారం

## మరిన్ని విశేషాలు

భారతదేశంలోని తుమకూరులో శ్రీ శివకుమార స్వామీజీ శతాబ్ది జయంతిని పురస్కరించుకుని సిద్ధగంగా ఇన్స్టిట్యూట్ ఆఫ్ టెక్నాలజీలో 'ఆర్ట్-రేస్' అనే పేరుతో అంతర్జాతీయ ఆర్ట్ సింపోజియం నిర్వహించింది. ఈమె మంగుళూరు, బీజాపూర్, మైసూర్ వంటి నగరాల్లో జాతీయ స్థాయి శిబిరాలు, బెంగళూరు, బీదర్, తుమ్కూర్, బిలాగి, , రామనగర్, దొడ్డబల్లపూర్, మైసూర్ వంటి నగరాల్లో రాష్ట్ర స్థాయి శిబిరాలు నిర్వహించి తన ప్రతిభను చాటారు.

## వ్యక్తిగత జీవితం
ఈమె బి ఎస్ మల్లికార్జునను వివాహమాడింది. ఈయన  సంగీతకారుడు, నాటక నటుడు.

## మూలాలు

వర్గం:కర్ణాటక చిత్రకారులు
వర్గం:కర్ణాటక మహిళలు
వర్గం:అన్నామలై యూనివర్సిటీ పూర్వ విద్యార్థులు
గూఢచారి (2018 సినిమా)

అడివి శేష్ ,శోభిత దూళిపాళ్ల హీరోహీరోయిన్లుగా నూతన దర్శకుడు శశి కిరణ్ టిక్క దర్శకత్వంలో తెరకెక్కిన్న చిత్రం గూఢచారి 2018 లో విడుదలైన తెలుగు చలనచిత్రం.

## కథ
గోపి (అడివి శేష్‌) ‘రా’ అధికారి రఘువీర్‌ కొడుకు. గోపి చిన్నతనంలోనే సిక్కింలో జరిగిన ఓ ఆపరేషన్‌లో రఘువీర్‌ చనిపోతాడు. రఘువీర్‌ స్నేహితుడు సత్య (ప్రకాష్ రాజ్‌), గోపికి ప్రాణ హాని ఉందని అతడి ఐడెంటిటీ మార్చి అర్జున్‌ కుమార్‌ పేరు పెట్టి కడియపులంక వచ్చి అక్కడే పెంచి పెద్ద చేస్తాడు. అర్జున్‌ ఎన్ని ఉద్యోగాలు వచ్చిన రిజెక్ట్ చేస్తూ దేశ రక్షణలో తన తండ్రిలా భాగం కావాలనుకుంటాడు. సీబీఐ, ఐబీ, రా ఇలా అన్ని బ్యూరోలకు 174 అప్లికేషన్స్‌ పెట్టుకున్నా ఒక్కదానికీ రెస్పాన్స్‌ రాదు.ఫైనల్‌గా 175వ సారి తాను మాజీ ‘రా’ అధికారి రఘువీర్‌ కొడుకుని అని మెన్షన్‌ చేసి అప్లై చేస్తాడు. ఈ సారి అర్జున్‌కు కాల్‌ వస్తుంది. త్రినేత్ర అనే స్పెషల్ టీం కోసం అర్జున్‌ను సెలెక్ట్ చేస్తారు. అర్జున్‌ తో పాటు మరో ఐదుగురు అదే టీంలో ట్రైన్ అవుతారు. వారిలో బెస్ట్ అనిపించుకున్న అర్జున్‌ త్రినేత్ర 11గా అపాయింట్‌ అవుతాడు.అర్జున్‌ అపాయింట్‌ అయిన రోజే త్రినేత్ర సృష్టి కర్త ఆచారి మీద దుండగులు దాడి చేస్తారు.‌ ఈ దాడిలో ఆచారితో పాటు కొంత మంది ఆఫీసర్స్‌ కూడా మరణిస్తారు.ఎటాక్ చేసిన వ్యక్తి అర్జున్‌ బైక్‌ మీద రావటం, ఆచారిని చంపిన తుపాకి మీద అర్జున్‌ వేలి ముద్రలు ఉండటంతో ప్రభుత్వం అర్జునే తీవ్రవాదులకు కోవర్ట్‌ గా మారాడని భావిస్తుంది. విషయం తెలుసుకున్న అర్జున్‌ తన నిర్ధోషిత్వాన్ని నిరూపించుకునేందుకు అక్కడి నుంచి తప్పించుకొని పారిపోతాడు. ఆచారి మీద ఎటాక్ చేసిందిఎవరు.? అర్జున్‌ ఈ మిస్టరీని ఎలా చేదించాడు.? అన్నదే మిగతా కథ.

## తారాగణం
*అడివి శేషు
*శోభితా ధూళిపాళ్ల 
*ప్రకాష్ రాజ్
* సుప్రియ యార్లగడ్డ
*మధుశాలిని
*వెన్నెల కిశోర్
*జగపతి బాబు
*అనీష్ కురువిల్ల
* రాకేశ్ వర్రే

## పాటలు

## మూలాలు

వర్గం:2018 తెలుగు సినిమాలు
అబ్బె జలపాతం

**అబ్బె జలపాతం** కర్ణాటక రాష్ట్రంలోని కొడగు ప్రాంతంలో ఉంది.

## చరిత్ర
ఈ జలపాతాన్ని ఇంతకు ముందు జెస్సీ ఫాల్స్ అని పిలిచేవారు. పూర్వం ఈ జలపాతానికి బ్రిటిష్ అధికారి భార్య పేరు అయినటువంటి జెస్సి పేరు మీదుగా జెస్సి ఫాల్స్ అని పిలిచేవారు. కొన్ని సంవత్సరాల తరువాత, ఈ జలపాతాన్ని మిస్టర్ నెరవాండ బి. నానయ్య కనుగొన్నారు, ఈ స్థలాన్ని ప్రభుత్వం నుండి కొనుగోలు చేసి, ఈ రోజు జలపాతం చుట్టూ ఉన్న కాఫీ, సుగంధ ద్రవ్యాల తోటగా మార్చఎంఈ ప్రదేశం అప్పటికి దట్టమైన అడవి ప్రాంతం. కొన్ని సంవత్సరాల తరువాత, ఈ జలపాతాన్ని నెరవాండ బి. నానయ్య కనుగొన్నారు. కావున, ఈ స్థలాన్ని ప్రభుత్వం నుండి కొనుగోలు చేసి, ఆ రోజు నుంచి జలపాతం చుట్టూ ఉన్న కాఫీ, సుగంధవ్యాలచేతలను తోటగా అభివృద్ధి చేసాడు.
## మరిన్ని విశేషాలు
ఈ జలపాతం చేపల వేటకి, ట్రెక్కింగ్‌,, రివర్‌ రాఫ్టింగ్‌కు అనువైన ప్రదేశాలు. ఇక్కడికి వేసవిలోనే కాకుండా వర్షాకాలంలో కూడా సందర్శకులు సందర్శించవచ్చు. ఇక్కడికి కొంత దూరంలో వేలాడే రోప్‌ బ్రిడ్జి మీదుగా వెదురు, చందనం, టేకు వంటి చెట్లు ఉంటాయి. 
## మూలలు

వర్గం:కర్ణాటక జలపాతాలు
వర్గం:జలపాతాలు
వర్గం:కర్ణాటక పర్యాటక ప్రదేశాలు
వర్గం:పర్యాటక ప్రదేశాలు
శ్రీవల్లీ

**శ్రీవల్లీ** 2017, సెప్టెంబరు 15న విడుదలైన తెలుగు సైంటిఫిక్ థ్రిల్లర్ చలనచిత్రం. రేష్మాస్ ఆర్ట్స్ పతాకంపై సునీత, రాజ్ కుమార్ బృందావన్ నిర్మాణ సారధ్యంలో కె. వి. విజయేంద్ర ప్రసాద్ దర్శకత్వం వహించిన ఈ చిత్రంలో రజత్ కృష్ణ, నేహా హింగే, రాజీవ్ కనకాల, హేమ తదితరులు నటించగా, ఎం. ఎం. శ్రీలేఖ సంగీతం అందించింది.

## కథ
శ్రీవల్లీ (నేహా హింగే) సాధారణ కుటుంబానికి చెందిన యువతి. న్యూరో సర్జన్ రామచంద్ర (రాజీవ్ కనకాల) ఆమెపై చేసిన బ్రెయిన్ ఎక్స్పరిమెంట్ ప్రయోగంలో తన భూత, వర్తమాన, భవిష్యత్తు కాలాలలోని వ్యత్యాసాన్ని మరిచిపోతుంది. ఏది నిజం, ఏది మాయ అని అర్థం చేసుకోలేని స్థితికి వెళ్ళిపోతుంది. అలాంటి పరిస్థితిలో పెద్ద సమస్యలో చిక్కుకుంటుంది. బ్రెయిన్ ఎక్స్పరిమెంట్ చేస్తూ వున్నట్టుండి రాయచంద్ర రోడ్డు ప్రమాదంలో చిక్కుకుని కోమాలోకి పోతాడు. మరి ఆ సమస్య నుంచి శ్రీవల్లీ ఎలా బయటపడింది అనేదే మిగతా కథ.

## నటవర్గం
* నేహా హింగే (శ్రీవల్లీ)
* రజత్ కృష్ణ
* రాజీవ్ కనకాల (రామచంద్ర, శ్రీవల్లీ తండ్రి)
* హేమ
* సూఫీ సయ్యద్

## సాంకేతికవర్గం
* రచన, దర్శకత్వం: కె. వి. విజయేంద్ర ప్రసాద్
* నిర్మాత: సునీత, రాజ్ కుమార్ బృందావన్
* సంగీతం: ఎం. ఎం. శ్రీలేఖ
* ఛాయాగ్రహణం: రాజశేఖర్
* కూర్పు: తమ్మి రాజు
* నిర్మాణ సంస్థ: రేష్మా ఆర్ట్స్

## ఇతర వివరాలు
# పూర్వజన్మల నేపథ్యంలో సైంటిఫిక్ థ్రిల్లర్‌గా రూపొందిన ఈ సినిమాలోని తొలి ఐదు నిమిషాల సన్నివేశానికి దర్శకుడు ఎస్. ఎస్. రాజమౌళి వాయిస్ ఓవర్ ఇచ్చాడు.
# మాజీ మిస్‌ ఇండియా నేహా హింగే టాప్‌లెస్‌గా నటించింది. కథరీత్యా ఆమె నీటిలో ఎక్కువ సేపు వుండాల్సివస్తుంది. సీన్‌పరంగా టాప్‌లెస్‌ వుండి, క్రిందిభాగం తడవాలి. ఆ సీన్ షూట్ చేసేటప్పుడు పురుషులెవ్వరూ ఆ ప్రాంతంలో లేకుండా, హీరోయిన్‌కు ఆ సీన్ ఎలా తీయాలో, కెమెరాను ఎలా ఆపరేట్ చేయాలో నేర్పించి, ఆ షాట్‌ను హీరోయినే స్వయంగా తీసినట్లు, సీన్ చేసేటప్పుడు నిర్మాత సునీత మాత్రం హీరోయిన్‌తో ఉందని దర్శకుడు విజయేంద్రప్రసాద్ చెప్పాడు. 
# ఇందులో శ్రీవల్లిగా నేహా నటన హైలైట్‌గా నిలిచింది. సంగీతం బాగుంది. సినిమాటోగ్రఫీ చక్కగా కుదిరింది. కానీ స్క్రీన్‌ప్లే ఆకట్టుకోలేకపోయింది.

## పాటలు
ఈ చిత్రానికి ఎం. ఎం. శ్రీలేఖ సంగీతం అందించింది. ఆదిత్యా మ్యూజిక్ కంపనీ ద్వారా పాటలు విడుదల అయ్యాయి.

## మూలాలు

## ఇతర లంకెలు
* 

వర్గం:2017 తెలుగు సినిమాలు
కేఆర్ ఆమోస్

thumb|కేఆర్ ఆమోస్
**కేఆర్‌ ఆమోస్‌** తెలంగాణ తొలితరం ఉద్యమ నాయకుడు. ప్రభుత్వ ఉద్యోగి అయిన ఆమోస్ 1956 నుండే తెలంగాణ ఉద్యోగులకు జరుగుతున్న అన్యాయాలపై పోరాటం చేశాడు.  ఉద్యమకాలంలో తెలంగాణ నాన్‌-గెజిటెడ్‌ అధికారుల సంఘాన్ని (టీఎన్జీవో) స్థాపించి ఉద్యోగ సంఘాలను ఏకతాటిపై నడిపించాడు. ఆయన కాంగ్రెస్ పార్టీ తరఫున రెండుసార్లు ఎమ్మెల్సీగా పని చేసి 2016లో టీఆర్‌ఎస్ పార్టీలో చేరాడు. 

## జననం
నల్గొండ జిల్లాకు చెందిన ఆమోస్ సికింద్రాబాదులోని పద్మరావునగర్‌ లో 1940లో జన్మించాడు.

## 1969 తెలంగాణ ఉద్యమం
ఆమోస్ అప్పటి హైదరాబాద్ రాష్ట్రంలో బూర్గుల రామకృష్ణారావు ప్రభుత్వ హయాంలో పరిశ్రమల శాఖలో ఉద్యోగిగా ఉన్నాడు. 1956 నుండే  తెలంగాణ ఉద్యోగులకు జరుగుతున్న అన్యాయాలపై పోరాటం చేశాడు. దీనికోసం అప్పట్లోనే ఆయన ఆధ్వర్యంలో తెలంగాణ నాన్‌-గెజిటెడ్‌ అధికారుల సంఘాన్ని స్థాపించాడు. 1969 లో తెలంగాణ రాష్ట్రం కోసం తెలంగాణ ఉద్యమంలో చురుగ్గా పాల్గొన్న ఆయనను అప్పటి ప్రభుత్వం డిస్మిస్ చేసింది. ఉద్యమ కారణంగా దేశంలోనే ఉద్యోగం కోల్పోయిన మొదటి వ్యక్తి ఆమోస్. ముల్కీ నిబంధనల ఉల్లంఘన తదితర అంశాలపై ఆయన పోరాటం చేశాడు. ఆమోస్‌ 1965-72 వరకు టీఎన్జీవో అధ్యక్షుడిగా పనిచేశాడు.

## మూలాలు

వర్గం:తెలంగాణ
వర్గం:తెలంగాణ ఉద్యమకారులు
వర్గం:తెలంగాణ వ్యక్తులు
వర్గం:తెలంగాణ శాసనమండలి సభ్యులు
వర్గం:తెలంగాణ విమోచనోద్యమంలో పాల్గొన్న నల్గొండ జిల్లా వ్యక్తులు
వర్గం:1940 జననాలు
వర్గం:తెలంగాణ విమోచనోద్యమంలో పాల్గొన్న హైదరాబాదు జిల్లా వ్యక్తులు
కళ్యాణ్ కృష్ణ కురసాల

**కళ్యాణ్ కృష్ణ కురసాల** తెలుగు సినీ దర్శకుడు, రచయిత. అతను నాగార్జున న‌టించిన సోగ్గాడే చిన్నినాయ‌న సినిమాతో ద‌ర్శ‌కుడిగా ప‌రిచ‌య‌మ‌య్యాడు. ఆ సినిమా తరువాత నాగ చైతన్య తో రారాండోయ్ వేడుక చూద్దాం సినిమా తీశాడు. 2018 లో రవితేజతో నేల టికెట్టు సినిమా తీశాడు. 2016 సంక్రాంతి కానుకగా వచ్చిన సోగ్గాడే చిన్నినాయ‌న  చిత్రం భారీ విజయాన్ని అందుకుంది. ఈ సినిమాలో నాగ్ తండ్రి కొడుకులుగా నటించి మెప్పించారు.

## దర్శకత్వం వహించిన చిత్రాలు
# సోగ్గాడే చిన్నినాయనా (2016)
# రారండోయ్ వేడుక చూద్దాం (2017)
# నేల టికెట్ (2018)
#బంగార్రాజు (2021)

## వ్యక్తిగత జీవితం
కళ్యాణ్ కృష్ణ సోదరులు మొత్తం ముగ్గురు కాగా, పెద్దాయన కురసాల కన్నబాబు  ఎమ్మెల్యేగా ఎన్నికయి జగన్మోహనరెడ్డి క్యాబినెట్ లో వ్యవసాయ శాఖ మంత్రిగా ఉన్నాడు. ఇక రెండో ఆయన  సురేష్,  గతంలో విశాఖపట్నంలో ‘ఈనాడు’ రిపోర్టర్‌గా పని చేసిన అయన ఆ తర్వాత రోజుల్లో జర్నలిజం వృత్తిని వదిలిపెట్టి రియల్ ఎస్టేట్ రంగంలోకి అడుగుపెట్టి బాగా సంపాదించారు. సురేష్ జూలై 2019న మరణీంచాడు.

## మూలాలు

## బాహ్య లంకెలు
* 
వర్గం:విశాఖపట్నం జిల్లా వ్యక్తులు
వర్గం:తెలుగు సినిమా దర్శకులు
నన్ను దోచుకుందువటే (సినిమా)

**నన్ను దోచుకుందువటే** 2018లో విడుదలైన తెలుగు చలనచిత్రం. ఆర్ఎస్ నాయుడు దర్శకత్వంలో సుధీర్ బాబు, నభా నటేష్ ప్రధాన పాత్రల్లో నటించారు. ఇది నటుడు సుధీర్ బాబుకు తొలి చిత్రం. బి. అజనీష్ లోక్‌నాథ్ సంగీతం అందించాడు. దీనిని హిందీలో "ప్యార్ కి జీత్" అనే పేరుతో అనువదించారు.

## కథ
కార్తీక్ ( సుధీర్ బాబు ) యుఎస్ లో స్థిరపడాలని కలలు కంటున్న సాఫ్ట్‌వేర్ ఇంజనీరు, వర్క్‌హోలిక్. ఒక పరిస్థితిలో తన ప్రేయసిగా నటించడానికి ఒక షార్ట్ ఫిల్మ్ నటి మేఘన / సిరి (నభా నటేష్) ను నియమించుకుంటాడు. మేఘన ఉల్లాసభరితమైనది. పూర్తి బోరింగ్ జీవితాన్ని గడిపే కార్తీక్ మాదిరిగా కాకుండా, కొన్ని సంఘటనల తరువాత మేఘనా వాట్సాప్ ద్వారా కార్తీక్‌కు ప్రతిపాదిస్తుంది. కాని అతని పని ఒత్తిడి కారణంగా దాన్ని పట్టించుకోడు. ఆమె ఆ సందేశాన్ని తొలగిస్తుంది. అతను ఆమెకు ప్రపోజ్ చేయడానికి కూడా ప్రయత్నిస్తాడు, కాని అతను ఆమె ఇంటికి చేరుకున్నప్పుడు తాను వేరొకరిని పెళ్ళి చేసుకుంటానని ఆమె తన తల్లికి ఇచ్చిన వాగ్దానాన్ని చూస్తాడు. ఇది అతని హృదయాన్ని విచ్ఛిన్నం చేస్తుంది. అతను ఆమె నుండి తప్పించుకుంటాడు. చివరికి,వీళ్ళిద్దరూ కలుస్తారా అనేది మిగతా కథ

## తారాగణం

* కార్తీక్‌గా సుధీర్ బాబు
* సాఫ్ట్‌వేర్ ఇంజనీర్‌గా మేఘనా / సిరి పాత్రలో నభా నటేష్
* కార్తీక్ తండ్రిగా నాసర్
* రాజ్‌శేఖర్ అన్నింగి
*వైవా హర్ష హర్షగా
* చలపతి రావు
* కాలేజ్ ప్రిన్సిపాల్‌గా జీవా
* డేవిడ్ పాత్రలో బాబ్లూ పృథ్వీరాజ్
* సత్యగా వర్షిని సౌందరాజన్
* సుదర్శన్
* హోటల్ మేనేజర్‌గా దైవటైలం పాత్రలో ప్రభాస్ శ్రీను
* గిరిగా వేణు తిల్లు
* మేఘన తల్లిగా తులసి
* టార్జాన్ బాషా భాయ్ గా
* రవివర్మ
* రాజశ్రీ నాయర్

## పాటలు

## మూలాలు


వర్గం:2018 తెలుగు సినిమాలు
బి. సి. జి టీకా

**బాసిల్లస్ కాల్మెట్-గురిన్** (బిసిజి) వాక్సిన్ అనేది ప్రధానంగా క్షయ వ్యాధిని నిరోధించటానికి ఉపయోగించే టీకా. క్షయ వ్యాధి లేదా కుష్టు వ్యాధి సాధారణంగా ఉన్న దేశాలలో, ఆరోగ్యకరమైన శిశువులకు వారు పుట్టిన సమయాన్ని బట్టి వీలైనంత త్వరగా ఒక మోతాదు వారికి వేయాలని సిఫార్సు చేయబడింది. హెచ్‌ఐవి/ఎయిడ్స్ ఉన్న పిల్లలకు టీకాలు వేయకూడదు.  క్షయవ్యాధి సాధారణం కాని ప్రదేశాలలో, క్షయవ్యాధి యొక్క అనుమానాస్పద కేసులు ఒక్కొక్కటిగా పరీక్షించబడి, చికిత్స చేయబడే సమయంలో అధిక ప్రమాదం ఉన్న పిల్లలు మాత్రమే ప్రత్యేకంగా అంటువ్యాధుల నుంచి రక్షణ పొందుతారు. క్షయవ్యాధి లేని, ఇంతకుముందు అంటువ్యాధుల నుంచి రక్షణ పొందని, కానీ తరచుగా వ్యాధికి గురయ్యే వయోజనులు అంటువ్యాధుల నుంచి రక్షణ పొందవచ్చు. బిసిజికి బురులి అల్సర్ ఇన్ఫెక్షనుకు, ఇతర నాన్టబెర్క్యులస్ మైకోబాక్టీరియా ఇన్ఫెక్షన్లకు వ్యతిరేకంగా పోరాడగలిగే కొంత ప్రభావాన్ని కలిగియుంది. అదనంగా ఇది కొన్నిసార్లు మూత్రాశయ క్యాన్సర్ చికిత్సలో భాగంగా ఉపయోగించబడుతుంది.                                                            

రక్షణ రేట్లు విస్తృతంగా మారుతూ ఉంటాయి, అవి గడచిన పది నుంచి ఇరవై సంవత్సరాల మధ్యవి అయి ఉంటాయి.  పిల్లలలో 20% మంది వ్యాధి బారిన పడకుండా ఇది నిరోధిస్తుంది, వ్యాధి బారిన పడిన వారిలో వ్యాధి పెరగకుండా సగం వరకు రక్షిస్తుంది.  ఇంజెక్షన్ ద్వారా చర్మానికి టీకా ఇవ్వబడుతుంది.  సాక్ష్యం ద్వారానైనా అదనపు మోతాదులకు మద్దతు లభించదు. ఇది కొన్ని రకాల మూత్రాశయ క్యాన్సర్ల చికిత్సలో కూడా ఉపయోగించబడుతుంది. 

తీవ్రమైన దుష్ప్రభావాలు చాలా అరుదు. ఇంజెక్షన్ చేసిన ప్రదేశంలో తరచుగా ఎర్రగా అవటం, వాపు, తేలికపాటి నొప్పి ఉంటుంది. మానిన తరువాత కొంత మచ్చతో ఒక చిన్న పుండు కూడా ఏర్పడవచ్చు. రోగనిరోధక శక్తి తక్కువగా ఉన్నవారిలో దుష్ప్రభావాలు చాలా సాధారణంగా, మరింత తీవ్రంగా ఉండే అవకాశం ఉంది. గర్భధారణలో సమయంలో ఉపయోగించటానికి ఇది సురక్షితం కాదు. ఈ టీకా మొదట మైకోబాక్టీరియం బోవిస్ నుండి అభివృద్ధి చేయబడింది, ఇది సాధారణంగా ఆవులలో కనిపిస్తుంది. ఇది బలహీనపడినప్పటికీ ఇప్పటికీ ఇది ప్రత్యక్షంగా ఉంది.  

బిసిజి వ్యాక్సిన్ వైద్యపరంగా 1921 లో మొదటసారి ఉపయోగించబడింది. ఇది ప్రపంచ ఆరోగ్య సంస్థ యొక్క అత్యవసరమైన మందుల జాబితాలో ఉంది, ఇది ప్రాథమిక ఆరోగ్య వ్యవస్థలో అవసరమయ్యే చాలా అతి ముఖ్యమైన మందు. 2014 నాటికి ఒక మోతాదుకు అయ్యే మొత్తం ఖర్చు 0.16 అమెరికా డాలరుగా ఉంది.  యునైటెడ్ స్టేట్లలలో దీని ధర 100 నుండి 200 డాలర్లుగా ఉంది. ప్రతి సంవత్సరం సుమారు 100 మిలియన్ల పిల్లలకు ఈ టీకా ఇవ్వబడుతుంది.

## మూలాలు

వర్గం:టీకాలు
24 కిస్సెస్

**24 కిస్సెస్** 2018లో విడుదలైన తెలుగు చలనచిత్రం. అయోధ్య కుమార్ క్రిష్ణంశెట్టి, హరిశంకర్ తమ్మినాన తో రచించిన ఈ కథకి అయోధ్య కుమార్ క్రిష్ణంశెట్టి దర్శకత్వం వహించాడు. ఈ చిత్రాన్ని రెస్పెక్ట్ క్రియేషన్స్, సిల్లీ మాంక్స్ ఎంటర్టైన్మెంట్ పతాకాలపై అయోధ్య కుమార్ క్రిష్ణంశెట్టి, గిరిధర్ మామిడిపల్లి నిర్మించగా త్రిగుణ్, హెబ్బా పటేల్, రావు రమేష్, నరేష్, రవి వర్మ తదితరులు నటించారు.

ఈ చిత్రం 2018 నవంబర్ 23న సిల్లీ మాంక్స్ ఎంటర్టైన్మెంట్స్ పతాకంపై విడుదల చేశారు.

## నటీనటులు
* త్రిగుణ్
* హెబ్బాప‌టేల్  
* న‌రేష్   
* రావు ర‌మేష్  
* అదితి మైఖెల్ 
* శ్రీ‌ని కాపా  
* మ‌ధు నెక్కంటి

## సాంకేతిక నిపుణులు
*ద‌ర్శ‌కుడు: అయోధ్య‌కుమార్ క్రిష్ణంసెట్టి
*నిర్మాత‌లు: స‌ంజ‌య్ రెడ్డి, అనిల్ ప‌ల్లాల‌, అయోధ్యకుమార్ కృష్ణంసెట్టి
*ఎగ్జిగ్యూటివ్ ప్రొడ్యూస‌ర్: గిరిధ‌ర్ మామిడిప‌ల్లి
*లైన్ ప్రొడ్యూస‌ర్: చ‌ందా గోవింద రెడ్డి
*సినిమాటోగ్ర‌ఫ‌ర్: ఉద‌య్ గుర్రాల‌
*సంగీతం: జోయ్ బ‌రువా
*బ్యాక్ గ్రౌండ్ స్కోర్: వివేక్ ఫిలిప్
*ఎడిట‌ర్: ఆల‌యం అనిల్
*పాటలు: రామ‌జోగ‌య్య శాస్త్రి, మ‌నోజ్ యాద‌వ్
*ఆర్ట్: హ‌రి వ‌ర్మ‌
*కో డైరెక్ట‌ర్: శ్రవణ్ కుమార్
*పిఆర్ఓ: వంశీ శేఖ‌ర్
## మూలాలు

వర్గం:2018 తెలుగు సినిమాలు
జీనియస్ (2012 సినిమా)

**జీనియస్** 2012, డిసెంబరు 28న విడుదలైన తెలుగు చలనచిత్రం. ఓంకార్ దర్శకత్వం వహించిన ఈ చిత్రంలో హవీస్, సనూష సంతోష్, అశ్విన్ బాబు, వినోద్, అభినయ తదితరులు నటించగా, జోష్వా శ్రీధర్ సంగీతం అందించాడు.

## నటవర్గం

* హవీష్‌
* సనూష సంతోష్
* రాధిక
* అశ్విన్ బాబు
* వినోద్
* అభినయ
*  కె.విశ్వనాథ్
*  బ్రహ్మానందం (పాండు)
*  వినోద్ కృష్ణ (జీవా)
*  మాస్టర్ భరత్
*  ప్రదీప్ రావత్ 
*  ఆదర్ష్ బాలకృష్ణ (నిజాముద్దీన్)
*  గుండు సుదర్శన్
*  ఆశిష్ విద్యార్థి
*  తాగుబోతు రమేష్
*  శుభలేఖ సుధాకర్
*  నాగబాబు
*  చంద్రమోహన్
*  అన్నపూర్ణ
*  కృష్ణ భగవాన్
*  వేణుమాధవ్ (పోసాని చిన్నికృష్ణ)
*  అనితా హస్సనందిని ('డిబిరి డిబిరి' పాట)
*  రేఖ వేదవ్యాస్ ('డిబిరి డిబిరి' పాట)
*  శ్వేతా బసు ప్రసాద్ ('డిబిరి డిబిరి' పాట)
*  స్కార్లెట్ మెల్లిష్ విల్సన్ ('ఏడేడా ఏడేడా' పాట)

## సాంకేతికవర్గం
* దర్శకత్వం: ఓంకార్
* నిర్మాత: దాసరి కిరణ్ కుమార్
* చిత్రానువాదం: విస్సు
* కథ: చిన్నికృష్ణ
* మాటలు: పరుచూరి సోదరులు
* సంగీతం: జోష్వా శ్రీధర్
* ఛాయాగ్రహణం: దివాకర్ రఘునాథన్
* కూర్పు: ఎం.ఆర్. వర్మ
* నిర్మాణ సంస్థ:  రామధూత క్రియేషన్స్
* సమర్పణ: ఓక్ ఎంటర్టైన్మెంట్స్

## పాటలు

## మూలాలు

## ఇతర లంకెలు
* 

వర్గం:బ్రహ్మానందం నటించిన సినిమాలు
వర్గం:కె. విశ్వనాధ్ నటించిన సినిమాలు
వర్గం:చంద్రమోహన్ నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:వేణుమాధవ్ నటించిన సినిమాలు
వర్గం:2012 తెలుగు సినిమాలు
కామిని రాయ్

**కామిని రాయ్** ( 1864 అక్టోబరు 12 - 1933 సెప్టెంబరు 27)  బ్రిటిష్ ఇండియాలో బెంగాలీ కవయిత్రి, సామాజిక కార్యకర్త, స్త్రీవాది. ఆమె బ్రిటిష్ ఇండియాలో మొదటి మహిళా గౌరవ గ్రాడ్యుయేట్. కవిత్వం అంటే మగవాళ్లు మాత్రమే రాసేది అని అనుకునే రోజుల్లో కవిత్వం రాయడమే కాక స్త్రీ వాద కవిత్వానికి ప్రాచుర్యం కలిపించిన బెంగాలీ కవయిత్రి కామిని రాయ్. బ్రిటిష్ కాలంలోనే విద్యానభ్యసించిన మెుట్ట మెుదటి మహిళ కామిని రాయ్. ఆమె బీఏ ఆనర్స్‌‌లో గ్రాడ్యుయేట్ పూర్తి చేసిన మెుదటి భారతీయ మహిళ. అంతేకాకుండా భారతీయ స్త్రీవాదుల్లలో ఒకరిగా గుర్తిస్తారు. గ్రాడ్యుయేట్ పూర్తి చేసిన తరువాత టీచర్ గా పనిచేశారు.‘అలయ్ ఓ ఛాయ్’ అనే బుక్ ను 1889లో  ప్రచురించారు.

## ప్రారంభ జీవితం
1864 అక్టోబరు 12 న అప్పటి బెంగాల్ ప్రెసిడెన్సీలోని బేకర్‌గుంజ్ జిల్లాలో బసంద గ్రామంలో (ప్రస్తుతం బంగ్లాదేశ్‌లోని బారిసల్ జిల్లా) జన్మించిన రాయ్ 1883 లో బెతున్ పాఠశాలలో చేరింది. బ్రిటీష్ ఇండియాలో పాఠశాలకు హాజరైన మొదటి బాలికలలో ఒకరైన ఆమె 1886 లో కలకత్తా విశ్వవిద్యాలయానికి చెందిన బెతున్ కాలేజీ నుండి సంస్కృత గౌరవాలతో బ్యాచిలర్ ఆఫ్ ఆర్ట్స్ డిగ్రీని సంపాదించింది. అదే సంవత్సరంలో అక్కడ బోధన ప్రారంభించింది. దేశంలో మొట్టమొదటి ఇద్దరు మహిళా గౌరవ గ్రాడ్యుయేట్లలో ఒకరైన కదంబిని గంగూలీ అదే సంస్థలో ఆమెకు మూడేళ్ళు సీనియర్.

ఆమె సోదరుడు నిసిత్ చంద్ర సేన్ కలకత్తా హైకోర్టులో ప్రఖ్యాత న్యాయవాది, తరువాత కలకత్తా మేయర్ కాగా, ఆమె సోదరి జమిని అప్పటి నేపాల్ రాయల్ కుటుంబానికి చెందిన ఇంటి వైద్యురాలు. 1894 లో ఆమె కేదార్‌నాథ్ రాయ్‌ను వివాహం చేసుకుంది.  ఆమె అబాలా బోస్ అనే బెతున్ స్కూల్ తోటి విద్యార్థి నుండి స్త్రీవాదం కోసం సంకేతాలను తీసుకుంది. కలకత్తాలోని బాలికల పాఠశాలతో మాట్లాడుతూ, భారతి రే వలె తరువాత దీనిని మార్పులు చేసినట్లుగా, "మహిళల విద్య యొక్క లక్ష్యం వారి సర్వ అభివృద్ధికి , వారి సామర్థ్యాన్ని నెరవేర్చడానికి దోహదపడటం" అని అన్నది.

ఆమె రాసిన *ది ఫ్రూట్ ఆఫ్ ది నాలెడ్జ్* అనే బెంగాలీ వ్యాసంలో,

1921 లో, మహిళా ఓటు హక్కు కోసం పోరాడటానికి ఏర్పడిన బాంగియా నారీ సమాజ్ లో కుముదిని మిత్రా (బసు), మృణాలిని సేన్ లతో పాటు ఆమె కూడా ఒకరు. బెంగాల్ లెజిస్లేటివ్ కౌన్సిల్ 1925 లో మహిళలకు పరిమితమైన ఓటు హక్కును మంజూరు చేసింది, 1926 భారత సార్వత్రిక ఎన్నికలలో మొదటిసారిగా బెంగాలీ మహిళలు తమ హక్కును వినియోగించుకునేందుకు వీలు కల్పించారు. ఆమె ఫిమేల్ లేబర్ ఇన్వెస్టిగేషన్ కమిషన్ (1922–23) లో సభ్యురాలు.

## గౌరవాలు , పురస్కారాలు
రాయ్ ఇతర రచయితలు, కవులను ప్రోత్సహించడానికి తన మార్గం నుండి బయటపడింది. 1923 లో, ఆమె బారిసాల్‌ను సందర్శించి, అప్పటి సుఫీయా కమల్ అనే యువతిని రచయితగా కొనసాగించమని ప్రోత్సహించింది. ఆమె 1930 లో బెంగాలీ సాహిత్య సదస్సు అధ్యక్షురాలిగా, 1932-33లో బంగియా సాహిత్య పరిషత్ ఉపాధ్యక్షురాలిగా ఉంది.

ఆమె కవి రవీంద్రనాథ్ ఠాగూర్ సంస్కృత సాహిత్యానికి ప్రభావితమైంది. కలకత్తా విశ్వవిద్యాలయం జగటారిని బంగారు పతకంతో సత్కరించింది.

 2019 అక్టోబరు 12 న, గూగుల్ కామిని రాయ్ స్మారకార్థం డూడుల్ ను ఆమె 155వ జయంతి నాడు. "ఒక స్త్రీని ఇంటికి ఎందుకు పరిమితం చేయాలి , సమాజంలో ఆమెకు సరైన స్థానాన్ని ఎందుకు నిరాకరించాలి?" అనే ఉల్లేఖనతో ప్రచురించింది.

## సాహితీ సేవలు
ఆమె గుర్తించదగిన సాహిత్య రచనలలో:

* *మహాశ్వేతా,* *పుండొరిక్* 
* *పౌరానికి* 
* *ద్విప్ ఓ ధూప్* 
* *జిబోన్ పాథే* 
* *నిర్మల్య* 
* *మాల్య ఓ నిర్మల్య* 
* *అశోక్ సంగీత* 
* *గుంజన్ (పిల్లల పుస్తకం)* 
* *బాలిక సిక్కర్ ఆదర్శ (వ్యాసాలు)*

## మూలాలు

## మరింత చదవడానికి

* 

## బాహ్య లింకులు

* 

వర్గం:1933 మరణాలు
వర్గం:1864 జననాలు
భారతి రే

భారతీ రే (జననం: 26 జూలై 1934) భారతీయ రాజకీయ నాయకురాలు. ఆమె భారత పార్లమెంటు లో రాజ్యసభకు పశ్చిమ బెంగాల్ నుండి ఎంపిక కాబడినది. ఆమె కమ్యూనిస్టు పార్టీ ఆఫ్ ఇండియా (మార్కిస్టు)  పార్టీలో సభ్యురాలు.  

## మూలాలు

వర్గం:రాజ్యసభ మాజీ సభ్యులు
వర్గం:పశ్చిమ బెంగాల్ వ్యక్తులు
ఒపెరా

**ఒపెరా** అనేది సంగీతభరితమైన నాటక కళ. కానీ పూర్తి స్థాయి సంగీత నాటకం కన్నా కొంచెం భిన్నంగా ఉంటుంది. గాయకులది ఇందులో ప్రధాన పాత్ర. ఈ ప్రదర్శనలు సాధారణంగా *ఒపెరా హౌస్* అనే ప్రదర్శనశాలల్లో జరుగుతుంటాయి. పాశ్చాత్య సాంప్రదాయ సంగీతంలో ఒపెరా ఒక ముఖ్యభాగం. 16 వ శతాబ్దం చివరి భాగంలో ఇటలీలో ప్రారంభమైన ఈ కళ నెమ్మదిగా యూరోపు మొత్తం విస్తరించింది. జర్మనీకి చెందిన హెన్రిక్ స్కూట్జ్, ఫ్రాన్సులో జీన్ బాప్టిస్ట్ లల్లీ, ఇంగ్లండులో హెన్రీ పర్సెల్ 17వ శతాబ్దంలో తమ దేశాల్లో ప్రత్యేకమైన ఒపెరా శైలిని సృష్టించడానికి దోహద పడ్డారు. 18వ శతాబ్దం వచ్చేసరికి ఒక్క ఫ్రాన్సులో తప్ప మిగతా యూరప్ అంతా ఇటాలియన్ ఒపెరా ప్రాబల్యం కొనసాగింది. *ఒపెరా సీరియా* ఇటాలియన్ ఒపెరా యొక్క అత్యంత ప్రతిష్టాత్మక రూపంగా ఉండేది. 1760లో క్రిస్టోఫ్ విల్లిబాల్డ్ గ్లక్ ఈ శైలిలోని కృత్రిమత్వాన్ని మార్చి తనదైన శైలిని ప్రవేశపెట్టాడు. 18 వ శతాబ్దం చివర్లో మోజార్ట్ ఒపెరాలో మంచి పేరు సాధించాడు. అతను మొదట ఒపెరా సీరియాతో ప్రారంభించినా కానీ ఇటాలియన్ *కామిక్ ఒపెరా* లతో ప్రసిద్ధి పొందాడు.

నాటకంలో అక్కడక్కడ పాటలు కాకుండా నాటకమంతా ఒక పాటలా ఉంటుంది ఒపెరా. కాలక్రమేణా ఒపెరా మ్యూజికల్ డ్రామా, సింగ్ స్పీల్, ఒపెరా కామిక్ లాంటి అనేక శైలిలు తనలో ఇముడ్చుకుంది. సాంప్రదాయ నంబర్ ఒపెరాలో గాయకులు రెండు రకాలైన సంగీతం పాడతారు. ఒకటి మాటల్లాగా ధ్వనించే రిసైటేటివ్ స్టైల్, ఇంకొకటి *అరియాస్*. 19వ శతాబ్దంలో ఎడతెరిపి లేకుండా సాగే మ్యూజిక్ డ్రామా బాగా ప్రాచుర్యం పొందింది.

## మూలాలు

వర్గం:నాటకరంగం
షిరిన్ ఎం. రాయ్

**షిరిన్ ఎం. రాయ్** ( జననం: డిసెంబర్ 1, 1960 ) రాజకీయ శాస్త్రవేత్త, ప్రపంచీకరణ, వలసరాజ్య అనంతర పాలన, ప్రజాస్వామ్య ప్రక్రియలు, లింగ పాలన వంటి వాటిపై పరిశోధకులు.

## జననం, విద్యాభ్యాసం
ఈమె 1960, డిసెంబర్ 1 న న్యూ ఢిల్లీ లో జన్మించింది. ఈమె న్యూ ఢిల్లీలోని మోడరన్ స్కూల్లో చదివారు. ఈమె 1982 హిందూ కాలేజీలో బ్యాచిలర్ ఆఫ్ ఆర్ట్స్ లో పొలిటికల్ సైన్స్ చదివారు. 1984 ఢిల్లీ విశ్వవిద్యాలయంలో పొలిటికల్ సైన్స్ విభాగంలో మాస్టర్స్ పూర్తిచేశారు. 1989 కేంబ్రిడ్జ్ విశ్వవిద్యాలయంలో పిహెచ్.డి పట్టాను పొందింది. 1984-85లో ఢిల్లీ విశ్వవిద్యాలయంలో తాత్కాలిక లెక్చరర్‌గా పనిచేసి, 1989 లో వార్విక్ విశ్వవిద్యాలయంలో రాజకీయ, అంతర్జాతీయ విషయాల అధ్యయనాల గురించి ప్రొఫెసర్ గా పనిచేసింది. అదే విశ్వవిద్యాలయం లో  షిరిన్ ఎం. రాయ్ పేరుతో పొలిటికల్ స్టడీస్ అసోసియేషన్ వంటి వివిధ వృత్తిపరమైన సంఘాలలో సభ్యుడిగా, ఇంటర్నేషనల్ స్టడీస్ అసోసియేషన్ పాలక మండలిలో సభ్యురాలిగా పనిచేశారు. ఇంటర్నేషనల్ ఎన్సైక్లోపీడియా ఆఫ్ ఉమెన్స్ స్టడీస్, డెమోక్రటైజేషన్, ఇండియన్ జర్నల్ ఆఫ్ జెండర్ స్టడీస్, ఇంటర్నేషనల్ ఫెమినిస్ట్ జర్నల్ ఆఫ్ పాలిటిక్స్, గ్లోబల్ ఎథిక్స్ వంటి ప్రచురణల ఎడిటోరియల్ బోర్డులలో పనిచేశారు. స్త్రీవాద అంతర్జాతీయ సంబంధాలు, అంతర్జాతీయ రాజకీయ ఆర్థిక వ్యవస్థ యొక్క క్రమశిక్షణకు ఆమె చేసిన కృషికి గుర్తింపుగా 2017 లో, పొలిటికల్ స్టడీస్ అసోసియేషన్ అంతర్జాతీయ సంబంధాల కోసం పిహెచ్‌డి పరిశోధనా బహుమతితో సత్కరించింది.

## పరిశోధనలు
ఈమె లింగ వివక్షల, నాయకత్వం గురించి అనేక  పరిశోధనలు చేసి వాటిపై అనేక పుస్తకాలు, అనేక వ్యాసాలు, ఎన్సైక్లోపీడియా వ్యాసాలు రచించారు. ఈమె ప్రజాస్వామ్యీకరణ, ప్రపంచీకరణ, పాలన అనే మూడు నిర్దిష్ట రంగాలను విస్తరించింది. ఈమె లింగ నాయకత్వం పై పరిశోధనలు చేసే ముందు చైనాలో మావో  రాజకీయ భాగస్వామ్యం కోసం పనిచేశారు. ఈమె 1987 లో చైనా లో తన క్షేత్రస్థాయిలో లింగ సంబంధ, నాయకత్వం గురించి అనేక విశ్వవిద్యాలయాలలో చాలా మంది విద్యార్థులను, లెక్చరర్లను, అధికారులను ఇంటర్వ్యూ చేసింది. ఈ ఇంటర్వ్యూ వివరాలను, తన పరిశోధనలను రెసిస్టెన్స్ అండ్ రియాక్షన్: పోస్ట్-మావో చైనాలో యూనివర్శిటీ పాలిటిక్స్ అనే పుస్తకం పేరుతో రచించారు. ఈమె చైనాలో చేసిన పరిశోధనలో లింగ సంబంధ చర్చలు, విద్య విధానాలు, విధానాల అమలు వంటి వాటిపై అక్కడి రాష్ట్రాలను ఆలోచింపచేసింది.

## ప్రచురణలు
ఈమె నాలుగు పుస్తకాలను రచించింది, పన్నేడు పుస్తకాలను సవరించింది. ఈమె అంతర్జాతీయ పత్రికలకు 30 కి పైగా వ్యాసాలను, 29 కి పైగా అధ్యాయాలను రచించింది. ఈమె లింగ దృక్పథం నుండి పాలనపై చేసిన అనేక సమీక్షలు, ఎన్సైక్లోపీడియా ఎంట్రీలు, ఇతర వ్యాసాలతో పాటు ప్రపంచీకరణ అభివృద్ధి స్కాలర్‌షిప్‌లో తనకంటూ స్థానాన్ని సంపాదించుకున్నారు.
## మరిన్ని విశేషాలు
ఈమె లెవర్‌హూల్మ్ ట్రస్ట్ నిధులతో నాలుగు సంవత్సరాల ఇంటర్ డిసిప్లినరీ ప్రాజెక్ట్ కు  డైరెక్టర్ గా పనిచేశారు. ఈమె చేసిన అధ్యయనాలను భారతదేశం, దక్షిణాఫ్రికా, బ్రిటిష్ దేశాల పార్లమెంటులో ప్రభావాన్ని చూపాయి.

## మూలాలు

వర్గం:1960 జననాలు
వర్గం:మహిళా సామాజిక కార్యకర్తలు
వర్గం:ఢిల్లీ వ్యక్తులు
రాజు గారి గది

**రాజు గారి గది** 2015, అక్టోబరు 16 న విడుదల అయిన భయానకమైన తెలుగు హాస్య చిత్రం. ఓంకార్ దర్శకత్వం వహించిన ఈ చిత్రంలో అశ్విన్ బాబు, ధన్య బాలకృష్ణ నటించగా, సాయి కార్తీక్ సంగీతం అందించాడు. దీనికి సీక్వెల్ గా 2017 లో రాజు గారి గది 2, 2019 లో రాజు గారి గది 3 సినిమాలు వచ్చాయి. 

## కథ
నందిగామ లోని ఒక పాత రాజ మహల్ లోకి ముగ్గురు యువకులు వెళ్ళి అక్కడే చనిపోతారు. ఆ రాజమందిరం గురించిన రహస్యాన్ని చేధించాలని వచ్చిన 34మంది చనిపోవడంతో దానిని రాజ మందిరాన్ని గవర్నమెంట్ మూసి వేస్తుంది. కొంతకాలం తరువాత ప్రభుత్వం అనుమతితో మా టీవీ ‘దెయ్యంతో 7 రోజులు పట్టుకుంటే 3 కోట్లు’ అనే రియాలిటీ కార్యక్రమం ను ప్లాన్ చేసి ఆ రాజ మహల్ లో 7 రోజులు ఉండి దెయ్యం ఉందా లేదా అని కనిపెట్టిన వాళ్ళకి 3 కోట్ల రూపాయల ప్రైజ్ మనీ ఇస్తామని ప్రకటించి, ఈ ప్రోగ్రాం కోసం 7 మందిని సెలక్ట్ చేస్తారు.

అలా సెలక్ట్ చేసిన అశ్విన్ (అశ్విన్ కుమార్), డా. నందన్ (చేతన్ చీను), ధన్య బాలకృష్ణ (బాల), ఈశాన్య (బార్బీ), బుజ్జిమ (విద్యుల్లేఖ), ఎం.వై దానం అలియాస్ మైదానం (శకలక శంకర్), శివుడు (ధన రాజ్) లు కలిసి ఆ రాజ మహల్ లోకి వెళ్తారు. ఆ రాజ మహల్ లో మొదటి రోజు నుంచే వీరికి వింత అనుభవాలు ఎదురవుతుంటాయి. అలా ఒక్కొక్కరిలోనూ అక్కడ దెయ్యం ఉందనే ఫీలింగ్స్ బలపడుతున్న టైంలో అశ్విన్ ఆ విషయాన్ని చేధించబోయి ఎవ్వరికీ తెలియని ఓ కొత్త రహస్యాన్ని తెలుసుకుంటాడు. అలా తెలుసుకున్న రహస్యం ఏమిటి.? అసలా రాజ మహల్ లో నిజంగానే దెయ్యం ఉందా లేక వేరే ఎవరన్నా ఆ హత్యలు చేస్తున్నారా అనేది మీరు వెండితెరపై చూసి తెలుసుకోవాలి..

## నటవర్గం
* అశ్విన్ బాబు (అశ్విన్)
* చేతన్ చీను (డా. నందన్/నందు)
* ధన్య బాలకృష్ణ (బాల త్రిపుర సుందరి/బాల)
* ధన్‌రాజ్ (శివుడు)
* రాజీవ్ కనకాల (డా. కార్తీక్)
* పోసాని కృష్ణ మురళి (బొమ్మాళి రాజా)
* సప్తగిరి ("రేసుగుర్రం" బాబ్జీ)
* షకలక శంకర్ (ఎం.పై. దానం)
* పూర్ణ (బొమ్మాళి)
* విద్యుల్లేఖ రామన్ (బుజ్జమ్మ)
* ఈశాన్య మహేశ్వరి (బార్జీ)
* రఘుబాబు (చెకోడి)
* ప్రభాస్ శ్రీను (పకోడి)
* జీవా

## సాంకేతికవర్గం
* దర్శకత్వం: ఓంకార్
* సంగీతం: సాయి కార్తీక్
* ఛాయాగ్రహణం: జ్ఞానం
* కూర్పు: నాగరాజు
* నిర్మాణ సంస్థ: వారాహి చలనచిత్రం, ఏకె ఎంటర్టైన్మెంట్స్

## పాటలు
ఈ చిత్రానికి సాయి కార్తీక్ సంగీతం అందించాడు.

## ఇతర వివరాలు
ఈ సినిమా విజయం సాధించడంతో 2016లో పివిపి సినిమా  వారు దీనికి సీక్వెల్ గా తీసి రాజు గారి గది 2 చిత్రాన్ని తీశారు. ఓంకార్  దర్శకత్వంలో అక్కినేని నాగార్జున,  సమంత, వెన్నెల కిషోర్, సీరత్ కపూర్ ప్రధాన పాత్రలు పోషించిన ఈ చిత్రం 2017, అక్టోబరు 13 న విడుదల అయింది. ఈ చిత్రం కూడా మంచి విజయాన్ని అందుకుంది. రాజు గారి గది 3 అనే మరో సీక్వెల్ అశ్విన్ బాబు, అవికా గోర్ ప్రధాన పాత్రల్లో  2019, అక్టోబరు 18 న విడుదల అయింది.

## మూలాలు

## ఇతర లంకెలు
కవచం (2018 సినిమా)

**కవచం** 2018 డిసెంబరు 7న విడుదలైన తెలుగు చలనచిత్రం. వంశధార క్రియేషన్స్ పతాకంపై సాయి తేజ తాటి, కె. భరత్ రెడ్డి నిర్మాణ సారథ్యంలో ఎ. వినీత్ సాయి దర్శకత్వం వహించిన ఈ చిత్రంలో బెల్లంకొండ శ్రీనివాస్, నీల్ నితిన్ ముకేష్, కాజల్ అగర్వాల్, మెహ్రీన్ పిర్జాదా, హర్షవర్ధన్ రాణే నటించగా, ఎస్.ఎస్. తమన్ సంగీతం అందించాడు. ఈ సినిమా వాణిజ్యపరంగా విఫలమైంది. దీనిని డబ్బింగ్ చేసి 2019లో హిందీలో *ఇన్స్పెక్టర్ విజయ్* గా విడుదలైంది.

## నటవర్గం

* బెల్లంకొండ శ్రీనివాస్ (ఇన్స్పెక్టర్ విజయ్)
* నీల్ నితిన్ ముకేష్ (విక్రమాదిత్య వర్మ)
* కాజల్ అగర్వాల్ (సంయుక్త చాగంటి)
* మెహ్రీన్ పిర్జాదా (లాహన్య)
* హర్షవర్ధన్ రాణే (అరవింద్)
* పోసాని కృష్ణ మురళి (చింతాకాయల ఆవేశం)
* ముఖేష్ రిషి (మహేంద్ర వర్మ)
*హరీశ్ ఉత్తమన్ (శరత్ చంద్ర ఐపిఎస్)
* కళ్యాణి నటరాజన్ (విజయ్ తల్లి)
* అపూర్వ శ్రీనివాసన్ (వైష్ణవి, సంయుక్త బెస్ట్ ఫ్రెండ్)
* సత్యం రాజేష్ (కానిస్టేబుల్ పి.సుదర్శన్)
* అజయ్ (అజయ్ భూపతి)
* ప్రభాస్ శ్రీను (సీను)
* ప్రభు (డాక్టర్)

## సాంకేతికవర్గం
* దర్శకత్వం: ఎ. వినీత్ సాయి
* నిర్మాత: సాయి తేజ తాటి, కె. భరత్ రెడ్డి
* స్క్రీన్ ప్లే: కె. భరత్ రెడ్డి
* సంగీతం: ఎస్.ఎస్. తమన్
* ఛాయాగ్రహణం: ఛోటా కె. నాయుడు, సివి వర్షిత్
* కూర్పు: ఛోటా కె. ప్రసాద్
* నిర్మాణ సంస్థ: వంశధార క్రియేషన్స్

## పాటలు

ఈ సినిమాకు ఎస్.ఎస్. తమన్ సంగీతం అందించాడు.

## మూలాలు

## ఇతర లంకెలు
*

వర్గం:2018 తెలుగు సినిమాలు
వర్గం:కాజల్ అగర్వాల్ నటించిన సినిమాలు
ప్రపంచ ప్రమాణాల దినోత్సవం

[thumb|260x260px|1985 [ఇరాన్ లో "ది వరల్డ్ స్టాండర్డ్ డే" స్టాంప్]]
**ప్రపంచ ప్రమాణాల దినోత్సవం** (అంతర్జాతీయ ప్రమాణాల దినోత్సవం) ప్రతి సంవత్సరం అక్టోబరు 14న నిర్వహించబడుతుంది. ప్రపంచవ్యాప్తంగా ఉన్న అంతర్జాతీయ ప్రమాణ సంస్థలు తమతమ దేశాలలో ప్రమాణాలను నిర్ణయించిన సందర్భంగా ఈ దినోత్సవాన్ని జరుపుకుంటారు. అమెరికన్ సొసైటీ ఆఫ్ మెకానికల్ ఇంజనీర్స్ (ఏఎస్ఎంఈ), ఇంటర్నేషనల్ ఎలక్ట్రోటెక్నికల్ కమిషన్ (ఐఈసీ), ఇంటర్నేషనల్ ఆర్గనైజేషన్ ఫర్ స్టాండర్డైజేషన్ (ఐఎస్ఓ), ఇంటర్నేషనల్ టెలికమ్యూనికేషన్ యూనియన్ (ఐటీయు), ఇన్స్టిట్యూట్ ఆఫ్ ఎలక్ట్రికల్ అండ్ ఎలక్ట్రానిక్స్ ఇంజనీర్స్ (ఐఈఈఈ), ఇంటర్నెట్ ఇంజనీరింగ్ టాస్క్ ఫోర్స్ (ఐఈటీఎఫ్) వంటి ప్రమాణాల అభివృద్ధి సంస్థలలో స్వచ్ఛంద ప్రమాణాలను అభివృద్ధి చేసే వేలాది మంది నిపుణుల కృషిని గుర్తుచేసుకుంటారు.

## చరిత్ర
1946, అక్టోబరు 14న లండన్‌లో జరిగిన సమావేశంలో 25 దేశాల ప్రతినిధులు పాల్గొని వినియోగదారులకు ప్రామాణికమైన, నాణ్యమైన వస్తు ఉత్పత్తులను అందించేందుకు అంతర్జాతీయ ప్రమాణిక సంస్థను ఏర్పాటుచేసుకోవాలని నిర్ణయించారు. దానికి గుర్తుగా అక్టోబరు 14న పంచ ప్రమాణాల దినోత్సవం జరుపబడుతుంది. ఒక సంవత్సరం తరువాత అంతర్జాతీయ ప్రమాణిక సంస్థ ఏర్పడినప్పటికీ, 1970 వరకు మొదటి ప్రపంచ ప్రమాణాల దినోత్సవం జరుపుకోలేదు.

## లక్ష్యం
ప్రస్తుతం ఈ సంస్థలో 125 సభ్యదేశాలు ఉన్నాయి. ప్రామాణీకరణ యొక్క ప్రాముఖ్యత గురించి పరిశ్రమలు, వినియోగదారులలో అవగాహన పెంచుతారు. 

## ఇతర వివరాలు
# ప్రపంచవ్యాప్తంగా వివిధ దేశాలలోని జాతీయ సంస్థలు వేరువరు రోజుల్లో ఈ దినోత్సవాన్ని నిర్వహిస్తున్నాయి.  2014లో యునైటెడ్ స్టేట్స్ 2014, అక్టోబరు 23న ప్రపంచ ప్రమాణాల దినోత్సవాన్ని నిర్వహించింది.
# కెనడా దేశపు జాతీయ అక్రెడిటేషన్ బాడీ అయిన స్టాండర్డ్స్ కౌన్సిల్ ఆఫ్ కెనడా (ఎస్.సి.సి) అంతర్జాతీయ సంస్థలతో కలిసి ప్రపంచ ప్రమాణాల దినోత్సవాన్ని జరుపుకుంటుంది. 2012లో స్టాండర్డ్స్ కౌన్సిల్ ఆఫ్ కెనడా అక్టోబరు 12 శుక్రవారం రోజున ప్రపంచ ప్రమాణాల దినోత్సవాన్ని జరుపుకుంది.
# 1947లో భారతదేశంలో బ్యూరో ఆఫ్‌ ఇండియన్‌ స్టాండర్స్‌ చట్టాన్ని ఆమోదించి దానిని శాసనపరమైన సంస్థగా మార్చి, ఐ.ఎస్‌.ఐ ముద్రను ప్రకటించారు. 1947లోనే భారతీయ ప్రమాణాల సంస్థ తొలిసారిగా బట్టలకు, ఇంజనీరింగ్‌కు రెండు విభాగాలను ఏర్పాటు చేసింది. ఈ సంస్థ మొదటగా మన జాతీయ పతాకం ఎంత పొడవు, వెడల్పు ఉండాలో నిర్ణయించింది. 1951లో ఆనాటి ప్రధానమంత్రి జవహర్‌లాల్‌ నెహ్రూ సంస్థ కార్యాలయంలో దీనిని అందుకున్నాడు.

## మూలాలు

## ఇతర లంకెలు
* International Organization for Standardization  "World Standards Days - 14 October from 1998 till 2013."
* Standards Council of Canada  "2012: SCC will be celebrating Friday October 12th"
* World Standards Day Site
* Standards Council of Canada (SCC)

వర్గం:అంతర్జాతీయ దినములు
వర్గం:ప్రమాణాలు
ఆకతాయి (2017 సినిమా)

**ఆకతాయి** 2017 లో తెలుగు చలనచిత్రం. వికెఏ ఫిలిమ్స్ పతాకంపై కె.ఆర్. విజయ్ కరణ్, కె.ఆర్. కౌశల్ కరణ్, కె.ఆర్. అనిల్ కరణ్ లు ఈ చిత్రాన్ని నిర్మించగా, రోమ్ భీమన దర్శకత్వం వహించాడు. ఆశిష్ రాజ్, రుక్సార్ ధిల్లన్, సుమన్, రాంకీ, బ్రహ్మానందం, పోసాని కృష్ణ మురళి తదితరులు నటించారు.

బాలీవుడ్ హీరోయిన్ అమీషా పటేల్ ఈ చిత్రంలో ప్రత్యేక గీతంలో నటించింది. మణి శర్మ సంగీతాన్ని సమకూర్చాడు.

## తారాగణం

*విక్రాంత్‌గా ఆశిష్ రాజ్
*రుక్సార్ ధిల్లాన్ అనఘగా
*ప్రదీప్ రావత్ జహంగీర్‌గా
*సుమన్ చంద్రశేఖర్‌గా
*బ్రహ్మానందం కబాలిగా
*రామ్కి విక్రమ్ సింహాగా
*రాసి మాలతీ దేవిగా
*పోసాని కృష్ణ మురళి రాజకీయనాయకుడిగా
* అజయ్ ఘోష్ బీకుగా
*నాగేంద్ర బాబు పోలీస్ అధికారిగా
*పృధ్వీరాజ్ పవన్ కళ్యాణ్ అభిమానిగా
* శ్రీనివాస రెడ్డి
*అమీషా పటేల్ టైటిల్ సాంగ్‌లో ఐటెమ్ నంబర్

## మూలాలు

## బాహ్య లంకెలు

* 

వర్గం:2017 తెలుగు సినిమాలు
రీతికా ఖేరా

**రీతికా ఖేరా** ఆర్థికవేత్త, సామాజిక శాస్త్రవేత్త.

## తొలినాళ్ళ జీవితం
ఈమె బరోడా మహారాజా సయాజిరావ్ విశ్వవిద్యాలయం నుంచి బి. ఏ ఆర్థిక శాస్త్ర విభాగంలో పూర్తిచేశారు. తన ఎమ్.ఏ. విద్యను ఢిల్లీ స్కూల్ ఆఫ్ ఎకనామిక్స్, ఢిల్లీ విశ్వవిద్యాలయంలో పూర్తిచేశారు. ఈమె ఇంగ్లాండ్ లోని  సస్సెక్స్ విశ్వవిద్యాలయంలోని ఇన్స్టిట్యూట్ ఆఫ్ డెవలప్మెంట్ స్టడీస్ నుండి అభివృద్ధి అధ్యయనాలలో ఎమ్. ఫిల్ ను పూర్తిచేసింది. ఢిల్లీ స్కూల్ ఆఫ్ ఎకనామిక్స్ నుంచి ఆర్థిక శాస్త్రంలో పీహెచ్‌డీ విద్యను పూర్తి చేశారు. ఈమె ఇన్స్టిట్యూట్ ఫర్ ఎకనామిక్ గ్రోత్, కామన్వెల్త్ స్కాలర్‌షిప్ స్కీమ్, కింగ్స్ కాలేజ్ లండన్, ప్రిన్స్టన్ విశ్వవిద్యాలయం నుంచి (నోబెల్ గ్రహీత సర్ అంగస్ డీటన్‌తో ఒక ప్రాజెక్ట్ కోసం) ఫెలోషిప్‌లను అందుకుంది.

## జీవిత విశేషాలు
భారతదేశంలో ఉన్న పేరున్న ఆర్థికవేత్తలలో ఈమె ఒకరు. ప్రస్తుతం, ఆమె అహ్మదాబాద్ లోని ఇండియన్ ఇన్స్టిట్యూట్ ఆఫ్ మేనేజ్మెంట్లో అసోసియేట్ ప్రొఫెసర్ ఉన్నారు కాని (ఎకనామిక్స్ అండ్ పబ్లిక్ సిస్టమ్స్ గ్రూప్) Delhi ిల్లీలోని ఇండియన్ ఇన్స్టిట్యూట్ ఆఫ్ టెక్నాలజీలో హ్యుమానిటీస్ అండ్ సోషల్ సైన్సెస్ విభాగంలో సులైమాన్ ముటావా అసోసియేట్ చైర్ ప్రొఫెసర్ గా ఉండడం వల్ల అసోసియేట్ ప్రొఫెసర్ పదవిని సెలవులో పెట్టారు.ఈమె దేశంలో మెరుగైన సంక్షేమ కార్యక్రమాల బాగుకోసం సెమినల్ న్యాయవాది, భారతదేశ జాతీయ గ్రామీణ ఉపాధి హామీ చట్టం (NREGA) ను అమలు చేయడానికి చురుకుగా తనవంతు సహాయపడింది. ఈమె అలహాబాద్ విశ్వవిద్యాలయంలోని జి. బి. పంత్ సోషల్ సైన్స్ ఇనిస్టిట్యూట్‌లో సందర్శకులిగా పనిచేశారు.  భారతదేశంలోని పేదపౌరుల ప్రభావితం చేసే (భారతదేశ జాతీయ గ్రామీణ ఉపాధి హామీ చట్టం) (NREGA), పబ్లిక్ డిస్ట్రిబ్యూషన్ సిస్టమ్ (PDS) ద్వారా విశ్లేషించి ఆ పరిశోధనా పత్రాలను ప్రచురించింది. ఈమె NREGA ప్రాజెక్ట్ భారతదేశ పౌరులపై చూపిన ప్రభావాన్ని అంచనా వేసి, ఆ ప్రయత్నానికి "ది జలోర్ ప్రయోగం" అని నామకరణం చేసింది. భారతదేశపు ఆధార్ ప్రోగ్రాంపై ఒక పుస్తకాన్ని సవరించడానికి సెంటర్ ఫర్ సౌత్ ఆసియా చేత నామినేట్ చేయబడింది. ఈమె అనేక వ్యాసాలు  ఎన్డిటివి, స్క్రోల్.ఇన్, వైర్.ఇన్, ఫైనాన్షియల్ టైమ్స్, రాయిటర్స్, బ్లూమ్బెర్గ్ క్వింట్, క్వార్ట్జ్, మాగ్నమ్ ఫౌండేషన్, ఇండియన్ ఎక్స్ప్రెస్, బిజినెస్ స్టాండర్డ్, బిజినెస్ లైన్, ఎకనామిక్ టైమ్స్, ఫ్రంట్‌లైన్ (ఆమె నవంబర్ 2016 కవర్ ఫీచర్ రాసింది), బిజినెస్ టుడే (ఆమె జనవరి 2016 కవర్ ఫీచర్ రాసింది), బిబిసి కి రాసారు. జనవరి 2018 లో, "వై ఇండియాస్ బిగ్ ఫిక్స్ ఈజ్ ఎ బిగ్ ఫ్లబ్", ఆధార్ యొక్క పరిమితులపై ఇప్పటివరకు చేసిన సమగ్రమైన ప్రజా వాదనలలో ఒకటి. భారతదేశంలోని 1.3 బిలియన్ల నివాసితులను బయోమెట్రిక్‌గా రిజిస్టర్ చేయడమే ఈ కార్యక్రమం లక్ష్యమని దీని సారాంశం. ఈ కార్యక్రమం 2009 లో ప్రారంభమైనప్పటి నుండి, ఆధార్‌ను ప్రచారం చేయడానికి, ప్రోత్సహించడానికి ఏజెన్సీ ఎంత ఖర్చు చేసిందనే దానిపై పబ్లిక్ డేటాను కోరడానికి ఈమె నవంబర్ 2017 లో, ప్రత్యేక సమాచార అథారిటీ ఆఫ్ ఇండియా (యుఐడిఎఐ) కు "సమాచార హక్కు" (ఆర్టిఐ) అభ్యర్థనను దాఖలు చేసింది. కానీ యుఐడిఎఐ ఆర్టీఐ అభ్యర్థనపై వ్యాఖ్యానించలేదు లేదా స్పందించలేదు.

## మూలాలు

వర్గం:జీవిస్తున్న ప్రజలు
వర్గం:గుజరాత్ వ్యక్తులు
ఐక్యరాజ్యసమితి భద్రతామండలి తీర్మానం 38

కాశ్మీరు సమస్యపై 1948 జనవరి 17 న **[[ఐక్యరాజ్య సమితి|ఐక్యరాజ్యసమితి]] భద్రతామండలి తీర్మానం 38 ని అమోదించింది.** కాశ్మీరు పరిస్థితిని ఏ విధంగానూ తీవ్రతరం చేయకుండా ఉండాలనీ, పరిస్థితిని మెరుగుపరచడానికి అవసరమైన అన్ని చర్యలనూ తీసుకోవాలనీ భారత, పాకిస్తాన్ ప్రభుత్వాలకు ఐరాస ఈ తీర్మానంలో పిలుపునిచ్చింది. సమస్య మండలి పరిశీలనలో ఉండగా పరిస్థితిలో ఏదైనా భౌతికమైన మార్పులు ఏర్పడితే తనకు తెలియజేయాలని ఇది ఇరుపక్షాలనూ అభ్యర్థించింది.

ఈ తీర్మానానికి అనుకూలంగా తొమ్మిది ఓట్లు రాగా, వ్యతిరేకంగా వోట్లేమీ రాలేదు. ఉక్రెయిన్, సోవియట్ యూనియన్లు వోటింగులో పాల్గొనలేదు.

## ఇవి కూడా చూడండి

* ఐక్యరాజ్యసమితి భద్రతా మండలి తీర్మానాల జాబితా 1 నుండి 100 (1946-1953) 

## మూలాలు

* [Undocs.org వద్ద తీర్మానం యొక్క వచనం](https://undocs.org/S/RES/38(1948))

వర్గం:కాశ్మీర్ సమస్య
వర్గం:భారత పాకిస్తాన్ సంబంధాలు
అమీ తుమీ

**అమీ తుమీ** 2017లో విడుదలైన తెలుగు చలనచిత్రం. ఎ గ్రీన్ టీ ప్రొడక్షన్స్ పతాకంపై కె సి నరసింహా రావు నిర్మించగా ఇంద్రగంటి మోహన కృష్ణ ఈ చిత్రానికి దర్శకత్వం వహించాడు. అడివి శేష్, ఈషా రెబ్బ‌, వెన్నెల కిశోర్, అవసరాల శ్రీనివాస్, తనికెళ్ళ భరణి, అదితి మ్యాకల్ ప్రధాన పాత్రలలో నటించారు. మణి శర్మ సంగీతాన్ని సమకూర్చగా, పి.జి. వింద ఛాయాగ్రాహకుడిగా పనిచేశాడు. 

ఈ చిత్రం 2017 జూన్ 9న విడుదలయ్యి ప్రశంసలను అందుకుంది, ముఖ్యంగా వెన్నెల కిశోర్నటనకి మంచి పేరు లభించింది. 1971 లో విడుదలైన ఆనంద నిలయం సినిమా ఆదారంగా ఈ చిత్రాన్ని తెరకెక్కించారు.

## పాటల జాబితా

అయ్య బాబోయ్, రచన: సిరివెన్నెల సీతారామశాస్త్రి, గానం.పవన్ చరణ్ , సాహితి చాగంటి, వెన్నెల కిషోర్, తనికెళ్ల బార్గవ్ 

తకడిమి , రచన: సిరివెన్నెల సీతారామశాస్త్రి , గానం.స్వీకార్ అగస్టి , రమ్య బెహరా ,  

తకధిమి ,(క్లబ్ వెర్షన్)రచన: సిరివెన్నెల సీతారామశాస్త్రి , గానం.శ్రీకృష్ణ   

## మూలాలు

వర్గం:2017 తెలుగు సినిమాలు
ఏంజెల్ (2017 సినిమా)

**ఏంజెల్** 2017లో విడుదలైన తెలుగు చలనచిత్రం. సరస్వతి ఫిలింస్ పతాకంపై భువన సాగర్ ఈ చిత్రాన్ని నిర్మించగా, పలాణి దర్శకత్వం వహించాడు. నాగ అన్వేష్, హెబ్బా పటేల్, సుమన్, సప్తగిరి, కబీర్ దుహాన్ సింగ్, సాయాజీ షిండే,ప్రదీప్ రావత్ తదితరులు నటించారు. ఈ చిత్రానికి గుణశేఖరణ్ ఛాయాగ్రాహణం అందించగా, భీమస్ సెసిరోలె సంగీతాన్ని సమకూర్చాడు. 

2017 నవంబర్ 3న విడుదలయ్యింది. తమిళ్ లో విన్నైతాంది వంద ఏంజెల్ పేరుతో అనువదించి విడుదల చేశారు. 2018లో హిందీలోకి అనువదించి విడుదల చేశారు.

## తారాగణం
* నాగ అన్వేష్ (నాని)
* హెబ్బా పటేల్ (ఇంద్ర కుమార్తె/ నక్షత్రం)
* సుమన్ ఇంద్రుడు
* సప్తగిరి (గిరి)
* కబీర్ సింగ్ దుహా (గరుడ)
* సాయాజీ షిండే
* ప్రదీప్ రావత్

## పాటలు

ఈ చిత్రానికి భీమస్ సెసిరోలె సంగీతాన్ని సమకూర్చాడు.

## మూలాలు

## బాహ్యపు లంకెలు
* 

వర్గం:2017 తెలుగు సినిమాలు
ప్రపంచ అనస్థీషియా దినోత్సవం

**ప్రపంచ అనస్థీషియా దినోత్సవం** ప్రతి సంవత్సరం అక్టోబరు 16న నిర్వహించబడుతుంది. తొలిసారిగా అనస్థీషియా (మత్తుమందు) ఇచ్చి శస్త్రచికిత్స చేసిన రోజుకు గుర్తుగా ఈ దినోత్సవాన్ని జరుపుకుంటారు.

## చరిత్ర
పూర్వకాలంలో శస్త్ర చికిత్స చేయించుకునే రోగికి చాలా నొప్పి ఉండేది. వైద్యులు, నర్సులు కాకుండా వేరే పదిమంది మనుషులు గట్టిగా పట్టుకుంటే శస్త్రచికిత్స చేసేవారు. 1846, అక్టోబరు 16న అమెరికాలోని మసాచుసెట్స్‌ ప్రభుత్వ ఆసుపత్రిలో విలియమ్స్‌ థామస్‌ గ్రీన్‌ మార్టన్‌ అనే వైద్యుడు, దంత వైద్యుడు జాన్‌కొలిన్స్‌తో కలిసి గిల్బర్ట్‌ అంబార్టు గొంతుకు శస్త్రచికిత్స చేసేందుకు తొలిసారిగా ఈథర్‌ మత్తుమందు ఇచ్చి శస్త్రచికిత్స చేశాడు. ఆ సందర్భాన్ని పురస్కరించుకొని ప్రతి సంవత్సరం ఈ రోజున ప్రపంచ అనస్థీషియా దినోత్సవం నిర్వహించుకుంటున్నారు.

## ప్రయోజనం
thumb|అనస్థీషియాతో ఉన్న వ్యక్తి
అనస్థీషియా వ్యక్తులకు జరిపే వివిధ శస్త్రచికిత్సల సమయంలో బాధ, నొప్పిని రోగ బాధితులకు ఎలాంటి నొప్పి లేకుండా  ఉండటానికి మత్తుమందులు  వాడకాన్ని సూచిస్తుంది. మత్తుమందులు ప్రక్రియ (శస్త్రచికిత్స) జరిగిన ప్రదేశంలో రోగుల  నరాల నుండి మెదడులోని కేంద్రాలకు ఇంద్రియ సంకేతాలను తాత్కాలికంగా నిరోధిస్తాయి. రోగులకు శస్త్రచికిత్స జరిగే సమయంలో మత్తు మందులు శరీరంలోని కొన్ని భాగాలను తిమ్మిరి గా ప్రభావం చేస్తాయి, ఇతర మత్తుమందులు మెదడును తిమ్మిరి చేస్తాయి. కొన్ని మందులు అనస్థీషియాతో సంకర్షణ చెందుతాయి లేదా సమస్యల ప్రమాదాన్ని పెంచుతాయి. శస్త్ర చికిత్స జరిగే వ్యక్తులకు  ఆసుపత్రికి వెళ్ళే ముందు ఎనిమిది గంటలు ఆహారం, పానీయాల ఇవ్వ కూడదు. గుండె, ఊపిరితిత్తుల ఆరోగ్యాన్ని కాపాడుకోవడానికి ఒక రోజు  ధూమపానం మానివేయాలి, కొందరికి  రెండు వారాల ముందు ధూమపానం మానేయమని వైద్యులు సూచిస్తారు. వైద్యుల అవసరం అనుకుంటే  రక్తపోటు మందులను కొంత సమయం వరకు (కొన్ని  మందులను) ఆపమని చెపుతారు.

## లక్ష్యం
సదస్సులు, సమావేశాలు, కార్యశాలలు నిర్వహించి ప్రజలు, విద్యార్థులు, వైద్యరంగంలో ఉన్నవారికి అనస్థీషియా గురించి అవగాహన కలిగించడం.

## కార్యక్రమాలు
# 2015, అక్టోబరు 16న లయన్స్ క్లబ్ ఆధ్వర్యంలో విజయనగరంలోని ఫోర్ట్ సిటీ పారశాలలో అనస్థీషియాపై అవగాహన కార్యక్రమం జరిగింది.
# 2019, అక్టోబరు 16న కర్నూలు సర్వజన వైద్యశాలలోని పాత సీఎల్జీలో వైద్య విజ్ఞన సదస్సు నిర్వహించబడింది.

## మూలాలు

వర్గం:అంతర్జాతీయ దినములు
వర్గం:వైద్య చికిత్సలు
సాడిల్ పీక్ జాతీయ ఉద్యానవనం

**సాడిల్ పీక్ జాతీయ ఉద్యానవనం** అండమాన్ నికోబార్ దీవుల్లో ఉంది.

## చరిత్ర
ఈ ఉద్యానవనం 1979లో స్థాపించబడింది. ఇది 85.47 చదరపు కిలోమీటర్ల వైశాల్యంలో విస్తరించి ఉంది. ఇక్కడి వాతావరణం సాధారణంగా 20-30 ° C (68–86 ° F) మధ్య మారుతూ ఉంటుంది. ఇక్కడ వర్షాకాలం జూన్ నుండి అక్టోబర్ వరకు ఉంటుంది.

## జంతుజాలం
ఈ ఉద్యానవనంలో సముద్ర ఉష్ణోగ్రతలలో నివసించే జంతువులు సంరక్షించబడుతున్నాయి. అందులో అండమాన్ అడవి పంది, అండమాన్ హిల్ మైనా, అండమాన్ ఇంపీరియల్ పావురం, వాటర్ మానిటర్, డాల్ఫిన్లు, తిమింగలాలు, ఉప్పునీటి మొసలి వంటి అనేక జంతువులు సంరక్షించబడుతాయి. 
## వృక్ష సంపద
ఈ ఉద్యానవనం చుట్టూ తేమ, ఉష్ణమండల వృక్షసంపదతో పాటు ఆకురాల్చే సతత హరిత అడవులు ఇందులో ఉన్నాయి. అందులో స్కోలోపియా పుసిల్లా, క్లిస్టాంతస్ రోబస్టస్ జాతుల వృక్షాలు ఇందులో పెరుగుతాయి. ఈ వృక్షాలు భారతదేశంలో అరుదుగా కనిపిస్తాయి.

## మూలాలు

వర్గం:భారతదేశ ఉద్యానవనాలు
శనగపిండి

**శనగపిండి** అనేది శనగపప్పును పిండి ఆడించగా వచ్చిన పదార్ధం. శనగపప్పును బెంగాల్ పప్పు అని కూడా కొన్ని ప్రదేశాల్లో పిలుస్తారు. శనగపిండి అనేది భారత వంటకాలలో అతి ముఖ్యమైన దినుసు. భారతీయ వంటల్లో ఎన్నో వంటలను శనగపిండి లేకుండా చేయడం కుదరదు. కేవలం భారత వంటకాల్లోనే కాక, బంగ్లాదేశ్ వంటల్లోనూ, బర్మా వంటల్లోనూ, నేపాలీ, పాకిస్థానీ, శ్రీలంక వంటకాల్లో కూడా శనగపిండి చాలా ముఖ్యమైన దినుసు. పచ్చి శనగపప్పును కానీ వేయించిన శనగపప్పును కానీ పిండి పట్టించుకుని శనగపిండిని తయారు చేసుకోవచ్చు. పచ్చి శనగపిండి కాస్త చేదుగా ఉంటుంది. అదే వేయించిన పప్పు ద్వారా వచ్చిన శనగపిండి కమ్మగా, బాగుంటుంది.

## పోషక విలువలు
శనగ పిండిలో ఎక్కువ శాతం కార్బోహైడ్రేట్లు ఉంటాయి., మైదా, గోధుమ వంటి ఇతర పిండ్ల కన్నా శనగ పిండిలో పీచు పదార్ధం ఎక్కువ. గ్లుటెన్ అనే ప్రొటీన్ల సమూహం ఈ పిండిలో అస్సలు ఉండదు. ఈ గ్లుటెన్ అనేది కాస్త అనారోగ్యకరమైన ప్రొటీన్.  శనగ పిండిలో ఆరోగ్యకరమైన ఇతర ప్రొటీన్ల శాతం కూడా చాలా ఎక్కువగా ఉంటుంది.

## శనగపిండి వాడి చేసే వంటకాలు

### భారతదేశం
భారతదేశంలోని అన్ని ప్రాంతాలలోనూ శనగపిండి వాడకం ఎక్కువగానే ఉంటుంది. ఎన్నో వంటకాల్లో శనగపిండే ప్రధాన పదార్ధం. ఎక్కువగా చిరుతిళ్ళు, తీపి పదార్ధాలూ, పులుసులు, కూరల్లో శనగపిండిని వాడతారు. శనగపిండి ఉపయోగించి చేసే కొన్ని భారతీయ వంటకాల చిట్టా:

ఆంధ్ర ప్రదేశ్, తెలంగాణల్లో, శనగపిండి, ఉల్లిపాయలు, బంగాళాదుంపలతో ఒక కూర చేస్తారు. ఎక్కువగా చపాతిలు, పూరీల్లోకి ఈ కూర తింటారు.  మజ్జిగ పులుసులోకి, దప్పళంలోకి కూడా శనగపిండిని వాడతారు. ముఖ్యంగా కాకరకాయ వంటి కూరల్లో కూడా శనగపిండి వేస్తారు. అలా వేయడం వల్ల కాకరకాయ చేదు తగ్గుతుంది. క్యాప్సికం, వంకాయ కూరల్లో కూడా ఈ పిండి చల్లుతారు. శనగపిండితో వేసే దోశ కూడా భారతదేశంలోని అన్ని ప్రాంతాల్లోనూ ఎక్కువగా తినే అల్పాహారం.

### ఆగ్నేయ, తూర్పు ఆసియా
* బర్మీస్ టోఫు (బర్మాలో తయారయే ఒక రకం పన్నీర్)
* జిడో లియాంగ్ఫెన్(చైనా, టిబెట్ వంటి దేశాల్లో శనగపిండిని వాడి ఈ వంటకాన్ని తయారు చేస్తారు. అక్కడ ఈ వంట ఎక్కువగా దొరికే చిరుతిండి. అక్కడి ప్రజలు ఎక్కువగా వేసవికాలంలో ఈ వంటకాన్ని తినడానికి ఇష్టపడతారు.)

### దక్షిణ యూరప్
లిగురియా సముద్ర తీరప్రాంతాల్లో కూడా శనగపిండి వాడకం బాగానే ఉంది. అయితే నేరుగా శనగలు కాకుండా, అదే జాతికి చెందిన గర్బెంజో పప్పును వాడి శనగపిండిని తయారు చేస్తారు. ఈ పిండితో ఒవెన్ లో తయారు చేసే పల్చటి పాన్ కేక్(దోశ వంటిది)ను తయారు చేస్తారు. ఈ పాన్ కేక్ ను ఇటాలియన్ భాషలో ఫరినటా అనీ, గెనోవా భాషలో ఫైనా అనీ, ఫ్రెంచ్ లో సొక్కా లేదా కేడ్ అని పిలుస్తారు. కాస్త తయారీ విధానం తేడా తప్పించి, ఈ దేశాలన్నింటిలోనూ ఈ పాన్ కేక్ ను చిరుతిండిగా తినడానికి ఎక్కువగా ఇష్టపడతారు. సిసిలియాలో శనగపిండిని ఉపయోగించి పెనెల్లే అనే ఒక రకం బజ్జీలను తయారు చేస్తారు. స్పెయిన్ వారు చేసుకునే టొర్టిల్లటిస్ డీ కేమరోన్స్ అనే వంటకంలో శనగపిండి ప్రధాన దినుసు.
సైప్రస్, గ్రీస్ వంటి దేశాల్లో చర్చిల్లో జరిగే సంస్మరణ సభల్లో, ప్రత్యేకించి కోలివా అనే ఒక వంటకాన్ని వడ్డిస్తారు. దీనిని పవిత్రమైన వంటకంగా భావించి, చనిపోయినవారి ప్రసాదంగా స్వీకరిస్తారు. ఉడకపెట్టిన గోధుమలతో చేసే ఈ వంటకంలో శనగపిండిని అలంకారానికి వాడతారు. ఈ వంటకంలో శనగపిండి ప్రధాన దినుసు కాకపోయినా, తప్పకుండా పై నుంచి చల్లడానికి ఉపయోగిస్తారు.

### ఉత్తర ఆఫ్రికా
మొరాకోలో కరన్ అనే వంటకాన్ని ఎక్కువగా చేస్తుంటారు. శనగపిండి, గుడ్లు వాడి, ఒవెన్ లో చేసే ఈ వంటను, అక్కడి వారు ఇష్టంగా తింటారు. ఇలాంటి వంటకమే అల్జీరియాలో కూడా చేస్తుంటారు. వారి భాషలో ఈ వంటని గరన్టిటా లేదా కరన్టిటా అంటారు.

## మూలాలు


వర్గం:ఆహార పదార్థాలు